Diari Oficial de la Generalitat Valenciana


Sumari del DOGV 4991, del 22-04-2005 (2005/4284)

ORDE de 14 d'abril de 2005, de la Conselleria de Cultura, Educació i Esport, per la qual es convoquen procediments selectius d'ingrés, accessos i adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4284


Data del document
:   14-04-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * concurs administratiu
    * administració regional
    * personal docent
    * ensenyament primari

ORDE de 14 d'abril de 2005, de la Conselleria de Cultura, Educació i Esport, per la qual es convoquen procediments selectius d'ingrés, accessos i adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional. [2005/4284]
  
La disposició addicional 11, apartat 1, de la Llei Orgànica 10/2002, de 23 de desembre, de Qualitat de l'Educació, i el Reial Decret 334/2004, de 27 de febrer, pel qual s'aprova el reglament d'ingrés, accessos i adquisició de noves especialitats en els cossos docents que impartixen els ensenyaments escolars del sistema educatiu i en el cos d'inspectors d'Educació, establixen que el sistema d'ingrés en la funció pública docent serà el de concurs oposició, i l'article 3 d'esta última disposició preceptua que les administracions públiques convocants, una vegada aprovades les seues respectives ofertes d'ocupació, procediran a realitzar les convocatòries per a la provisió de les places autoritzades en les dites ofertes d'ocupació.
  
D'altra banda, el títol V del Reial Decret 334/2004, de 27 de febrer, regula el procediment per a l'adquisició de noves especialitats, establint en l'article 46 que els funcionaris dels distints cossos docents podran adquirir noves especialitats, dins el mateix cos, mitjançant la realització d'una prova.
  
Per Decret 62/2002, de 25 d'abril, del Govern Valencià, es regula l'acreditació dels coneixements lingüístics per a l'accés i la provisió de llocs en la funció pública docent no universitària en la Comunitat Valenciana.
  
Aprovada l'oferta d'ocupació pública docent en l'àmbit de gestió de la Generalitat Valenciana per Decret 70/2005, de 8 d'abril, del Consell de la Generalitat, i complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, esta Conselleria, fent ús de les competències que té atribuïdes, acorda convocar procediments selectius d'ingrés i d'accessos als cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, i també procediment per a l'adquisició de noves especialitats, d'acord amb les bases següents:
  
TÍTOL I
  
Procediments selectius d'ingrés i d'accessos
  
1. Normes generals
  
1.1. Es convoquen procediments selectius per a cobrir, en l'àmbit de gestió de la Conselleria de Cultura, Educació i Esport, 1.003 places del cos de professors d'Ensenyament Secundari, 46 places del cos de professors d'escoles oficials d'Idiomes, 37 places del cos de professors de Música i Arts Escèniques, 46 places del cos de professors d'Arts Plàstiques i Disseny i 160 places del cos de professors tècnics de Formació Professional, que es distribuïxen en la forma que es detalla a continuació:
  
1.2. Les places convocades per a ser cobertes pels qui tinguen la condició legal de persones amb minusvalideses, i també pels procediments d'accés a cos de grup superior i d'accés a cossos del mateix grup i nivell de complement de destinació que queden sense adjudicar per falta d'aspirants que hagen superat el procés selectiu s'acumularan a les restants places convocades pel sistema d'ingrés lliure.
  
1.3. Als presents procediments selectius se'ls aplicarà la Llei Orgànica 1/1990, de 3 d'octubre, d'Ordenació General del Sistema Educatiu (LOGSE); la Llei Orgànica 10/2002, de 23 de desembre, de Qualitat de l'Educació (LOQE); la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea, en la redacció feta per la Llei 55/1999, de 29 de desembre, de Mesures Fiscals, Administratives i d'Orde Social; el Reial Decret 334/2004, de 27 de febrer, pel qual s'aprova el reglament d'ingrés, accessos i adquisició de noves especialitats en els cossos docents que impartixen els ensenyaments escolars del sistema educatiu i en el cos d'inspectors d'Educació; el Reial Decret 1.701/1991, de 29 de novembre, pel qual s'establixen especialitats del cos de professors d'Ensenyament Secundari, s'hi adscriuen els professors corresponents a tal cos i es determinen les àrees i les matèries que ha d'impartir el professorat respectiu; el Reial Decret 1.635/1995, de 6 d'octubre, pel qual s'adscriu el professorat dels cossos de professors d'Ensenyament Secundari i professors tècnics de Formació Professional a les especialitats pròpies de la formació professional específica; el Reial Decret 777/1998, de 30 d'abril, pel qual es desenvolupen determinats aspectes de l'ordenació de la formació professional en l'àmbit del sistema educatiu; El Reial Decret 989/2000, de 2 de juny, pel qual s'establixen les especialitats del cos de professors de Música i Arts Escèniques, s'hi adscriuen els professors del dit cos i es determinen les matèries que han d'impartir; el Reial Decret 1.284/2002, de 5 de desembre, pel qual s'establixen les especialitats dels cossos de professors d'Arts Plàstiques i Disseny i mestres de taller d'Arts Plàstiques i Disseny, s'hi adscriuen el professors dels dits cossos i es determinen els mòduls, assignatures i matèries que ha d'impartir; el Decret 62/2002, de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana; el Reial Decret 118/2004, de 23 de gener, pel qual es regula el títol d'Especialització Didàctica; les altres disposicions de general aplicació, i també el que disposa esta convocatòria.
  
2. Requisits dels candidats
  
2.1. Per a ser admesos en els procediments selectius, els aspirants hauran de reunir els requisits següents:
  
2.1.1. Requisits generals
  
a) Ser espanyol, o ser nacional d'algun dels altres estats membres de la Unió Europea, o ser nacional d'algun estat que en virtut dels tractats internacionals celebrats per la Unió Europea i ratificats per Espanya s'aplique la lliure circulació de treballadors.
  
També hi podran participar, qualsevol que siga la seua nacionalitat, el cònjuge dels espanyols i dels nacionals d'algun dels altres estats membres de la Unió Europea i, quan així ho preveja el corresponent tractat, el dels nacionals d'algun estat que, en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret. Així mateix, amb les mateixes condicions, hi podran participar els seus descendents i els del seu cònjuge, menors de vint-i-un anys o majors d'esta edat que visquen al seu càrrec.
  
b) Tindre complits els díhuit anys i no haver arribat a l'edat establida, amb caràcter general, per a la jubilació.
  
c) No patir malaltia ni estar afectat per cap limitació física o psíquica que siga incompatible amb l'exercici de les funcions corresponents al cos i especialitat a què s'opta.
  
d) No haver sigut separat mitjançant expedient disciplinari del servici de qualsevol de les administracions públiques, ni trobar-se inhabilitat per a l'exercici de les funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública.
  
e) No ser funcionari de carrera, en pràctiques o estar pendent del corresponent nomenament, del mateix cos docent a què es pretenga ingressar.
  
2.1.2. Requisits específics
  
a) Estar en possessió, en el dia d'acabament del termini de presentació de sol·licituds, de les titulacions que per a cada cos docent es detallen en les bases específiques de la present convocatòria.
  
b) Els aspirants que no posseïsquen la nacionalitat espanyola i els seus coneixements de castellà no es deduïsquen del seu origen hauran d'acreditar uns coneixements adequats d'esta llengua de la forma que s'establix en la base 3.2.b) o mitjançant la realització de la prova descrita en la base 7.1.1.
  
c) Així mateix, tots els aspirants hauran d'acreditar el coneixement dels dos idiomes oficials de la Comunitat Valenciana, en la forma que s'establix en la base 3.2.d) o mitjançant la realització de la prova descrita en la base 7.1.2.
  
d) Per a participar per la reserva de minusvàlids, els aspirants, a més de reunir els requisits anteriors, hauran de tindre reconeguda pels òrgans competents de la Generalitat Valenciana, de l'Estat o de la resta de les comunitats autònomes una discapacitat el grau de minusvalidesa de la qual siga igual o superior al 33 per cent, sempre que això no siga incompatible amb l'exercici de la docència.
  
L'opció per esta reserva s'haurà de formular en la sol·licitud de participació amb declaració expressa de reunir la condició exigida respecte d'això, que s'acreditarà, si s'obté plaça, mitjançant certificat dels òrgans competents.
  
No obstant això, si en la realització de les proves se suscitaren dubtes al tribunal respecte de la capacitat de l'aspirant per a l'acompliment de les activitats habitualment desenvolupades pels funcionaris del cos docent a què aspira a ingressar, podria demanar el corresponent dictamen dels òrgans competents conformement preveu la base 10.1.1.c). En este cas, i fins que s'emeta el dictamen, l'aspirant podrà continuar participant condicionalment en el procés selectiu, quedant en suspens la resolució definitiva sobre l'admissió o l'exclusió del procés fins a la recepció del dictamen.
  
El procés selectiu es realitzarà en condicions d'igualtat amb els aspirants d'ingrés lliure, sense perjuí de les adaptacions previstes en la base 5.14 d'esta convocatòria.
  
Els aspirants que concórreguen per esta reserva no podran concórrer a la mateixa especialitat pel procediment d'ingrés lliure. Així mateix, només podran concórrer a una única especialitat per esta reserva de minusvàlids.
  
e) Per a participar pel procediment d'accés de funcionaris docents a altres cossos docents inclosos en grup de classificació superior, per al qual es reserva un 50 per cent de les places convocades, els funcionaris dels cossos i escales docents classificats en el grup B a què fa referència la vigent legislació de la funció pública hauran d'estar en possessió de la titulació exigida per a l'ingrés en el cos docent pel qual participen i reunir les altres condicions generals a què fa referència esta base, a més d'haver romàs, en acabar el termini de presentació d'instàncies, en els seus cossos d'origen durant un mínim de sis anys com a funcionaris de carrera.
  
Els aspirants que opten per este procediment d'accés no podran concórrer a la mateixa especialitat pel procediment d'ingrés lliure. Així mateix, només podran concórrer a una única especialitat per este procediment.
  
f) Podran participar en el procediment d'accés de funcionaris docents a altres cossos docents classificats del mateix grup i nivell de complement de destinació els funcionaris de carrera de cossos i escales docents del mateix grup i nivell de complement de destinació que el cos a què aspiren a ingressar, sense que calga acreditar un límit d'antiguitat en el cos d'origen, sempre que posseïsquen la titulació exigida per a l'ingrés en el cos en qüestió.
  
L'accés al nou cos es podrà realitzar tant per la mateixa especialitat com per una especialitat diferent de la que l'aspirant siga titular en el seu cos d'origen.
  
Els aspirants que opten per este procediment d'accés no podran concórrer a la mateixa especialitat pel procediment d'ingrés lliure. Així mateix, solament serà possible participar en una única especialitat per este procediment.
  
2.2. Tots els requisits enumerats més amunt hauran de posseir-se en el dia d'acabament del termini de presentació de sol·licituds i mantindre's fins al moment de la presa de possessió com a funcionari de carrera.
  
3. Sol·licituds
  
3.1. Forma. Els qui desitgen prendre part en estos procediments selectius hauran de presentar una instància, conforme al model oficial, que els serà facilitada gratuïtament en les direccions territorials de Cultura, Educació i Esport de la Generalitat Valenciana i que també podrà ser impresa mitjançant la pàgina d'Internet de la Conselleria de Cultura, Educació i Esport (http://www.cult.gva.es/dgp).
  
Esta sol·licitud tindrà assignat un número de referència identificador que serà diferent en cadascuna d'elles, per la qual cosa haurà de ser necessàriament un exemplar original (amb dos fulls autocopiadors) o bé un joc de tres còpies impreses mitjançant Internet, de manera que no se'n podran fer fotocòpies, atés que cada sol·licitud ha de tindre un número de referència diferenciat.
  
En omplir la dita sol·licitud, els aspirants tindran en compte, a més de les instruccions que s'hi adjunten, les següents:
  
a) Els aspirants faran constar en els requadres corresponents el cos, el codi i el nom de l'especialitat per la qual participen, tenint en compte que en cas de discrepància entre el codi i el nom de l'especialitat especificats, seran admesos per l'especialitat a la qual corresponga el codi. Així mateix, indicaran el codi de la província en què preferentment vulguen realitzar la prova.
  
b) Els aspirants amb minusvalideses hauran d'indicar-ho en el requadre 1.6 de la sol·licitud. Així mateix, hauran de sol·licitar, expressant-ho en el requadre 1.8, les possibles adaptacions de temps i mitjans per a la realització dels exercicis en què esta adaptació siga necessària, per a la qual cosa adjuntaran a la instància un certificat de les adaptacions requerides expedit pels servicis competents de la Conselleria de Benestar Social o equivalents de l'Estat o d'altres comunitats autònomes.
  
c) Els aspirants que, per reunir les condicions establides, desitgen acollir-se a la reserva de minusvàlids hauran de consignar necessàriament en el requadre 1.7 de la sol·licitud el percentatge de minusvalidesa que patixen i fer-ho constar en el requadre 2 de l'apartat 1.5 de la instància de participació, i també cal que efectuen la declaració expressa, prevista en la instància, que reunixen els requisits exigits per a participar en dita reserva i adjuntaran a la instància el certificat corresponent.
  
d) Els aspirants que, per complir els requisits establits, estiguen exempts de les proves de coneixements dels idiomes oficials de la Comunitat Valenciana hauran de consignar-ho en l'apartat 2.5 de la instància, així mateix, hauran d'indicar el motiu d'exempció al·legat en els espais reservats a dit efecte.
  
e) Els aspirants no nacionals d'algun estat de la Unió Europea hauran d'adjuntar la documentació que justifique que reunixen el requisit per a poder participar conforme al que preveu la base 2.1.1.a).
  
3.2. Documentació. A la instància de sol·licitud s'acompanyaran els documents següents:
  
a) Fotocòpia del document nacional d'identitat, document semblant del país d'origen o passaport vigents.
  
b) Annex IV degudament emplenat pels participants que no posseïsquen la nacionalitat espanyola.
  
En este cas, els aspirants que estiguen exempts de la prova de coneixements de castellà hauran de presentar junt amb l'annex IV esmentat la fotocòpia compulsada del nivell superior del Diploma d'Espanyol com a Llengua Estrangera establit pel Reial Decret 1.137/2002, de 31 d'octubre (BOE de 8 de novembre), o el Certificat d'Aptitud d'Espanyol per a Estrangers expedit per les escoles oficials d'Idiomes o el títol de Llicenciat en Filologia Hispànica o Romànica, o certificat acadèmic en què conste que s'han realitzat a l'Estat espanyol tots els estudis conduents a la titulació al·legada per l'ingrés en el cos a què s'opta, o certificat acadèmic que acredite haver realitzat tots els estudis per a l'obtenció dels mencionats diplomes o titulacions.
  
c) La declaració, si s'escau, referida en la base 14 d'esta convocatòria per a no ser inclosos en les llistes d'aspirants per a ocupar llocs en règim d'interinitat.
  
d) Per a acreditar l'exempció de la prova de coneixements dels idiomes oficials de la Comunitat Valenciana, declaració jurada d'acord amb el model inclòs com a annex XI.
  
3.3. Les sol·licituds es presentaran preferentment en les direccions territorials de Cultura, Educació i Esport d'Alacant, Castelló o València, o bé als llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià. En el cas que s'optara per presentar la sol·licitud en una oficina de Correus, es faria en sobre obert perquè la instància siga datada i segellada pel funcionari de Correus abans de ser certificada. Si no es realitza d'esta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites pels participants en l'estranger podran cursar-se, en el termini assenyalat en l'apartat 3.4 d'esta base, mitjançant les representacions diplomàtiques o consulars espanyoles corresponents, que les remetran seguidament a l'organisme competent. Els interessats adjuntaran a la sol·licitud el comprovant bancari d'haver satisfet el pagament dels drets d'examen.
  
3.4. El termini de presentació de sol·licituds serà de vint dies naturals comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
3.5. Els drets d'examen són de 28,18 euros per als cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors d'Arts Plàstiques i Disseny i de 19,90 euros per al cos de professors tècnics de Formació Professional, inclosa la formació de l'expedient, i s'ingressaran mitjançant l'imprés de la instància de participació en alguna de les entitats de crèdit col·laboradores que hi figuren al marge. Les despeses de transferència aniran a càrrec de l'interessat. En la sol·licitud haurà de figurar el segell de l'entitat bancària, acreditatiu del pagament de drets, la manca d'este segell o el pagament fora de termini en determinarà l'exclusió de l'aspirant. En cap cas la presentació i el pagament en l'entitat bancària suposarà l'eliminació del tràmit de presentació, en termini i forma, de la sol·licitud.
  
De conformitat amb el que disposa l'article 132.2 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, estan exempts del pagament de tarifes els membres de famílies nombroses de categoria especial sempre que adjunten a la sol·licitud còpia de la documentació que ho acredite.
  
Així mateix, estan exempts del pagament de la tarifa d'inscripció en proves selectives per a l'accés a cossos docents els aspirants amb discapacitat igual o superior al 33 per cent, sempre que ho acrediten documentalment junt a la sol·licitud, i han d'ingressar la quantitat de 3,36 euros en concepte de formació d'expedient.
  
D'altra banda, gaudiran d'una bonificació del 50 per cent de la quota de les tarifes els membres de famílies nombroses de categoria general, que igualment haurà de justificar-se documentalment junt a la instància de participació, i en este cas han d'ingressar 14,09 euros els aspirants als cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors d'Arts Plàstiques i Disseny i 9,95 euros els aspirants al cos de professors tècnics de Formació Professional.
  
4. Admissió d'aspirants
  
4.1. Finalitzat el termini de presentació d'instàncies, la Direcció General de Personal Docent dictarà una resolució en què declararà aprovada la llista provisional d'admesos i exclosos, que s'haurà de publicar en el Diari Oficial de la Generalitat Valenciana. En la llista hauran de constar els cognoms, nom, número de document nacional d'identitat, procediment selectiu, cos docent i especialitat per la qual s'hi participa, província de preferència per a realitzar les proves i si han declarat estar exempts de la realització de la prova de coneixements dels dos idiomes oficials de la Comunitat Valenciana, i també, si es produïx, la causa d'exclusió.
  
4.2. Els aspirants exclosos disposen d'un termini de deu dies, comptats a partir de l'endemà de la publicació de la resolució, per a esmenar el defecte que n'haja motivat l'exclusió. Així mateix, els aspirants que hagen detectat errades en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal Docent i es presentaran per qualsevol de les formes previstes en l'apartat 3.3 d'esta convocatòria.
  
4.3. Les reclamacions presentades seran acceptades o denegades per resolució expressa del director general de Personal Docent, mitjançant la qual es declararà aprovada la llista definitiva d'admesos i exclosos, que es publicarà en el Diari Oficial de la Generalitat Valenciana.
  
4.4. Contra la dita resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, segons la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar-se directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
4.5. El fet de figurar en la relació d'admesos no prejutja que es reconega als interessats la possessió dels requisits exigits en els procediments que es convoquen mitjançant la present orde. Quan de l'examen de la documentació que s'haja de presentar en cas de ser seleccionat, d'acord amb la base 10 d'esta convocatòria, es desprenga que no es posseïx algun dels requisits, els interessats perdran tots els drets que pogueren derivar-se de la seua participació en estos procediments.
  
4.6. De conformitat amb el que establix l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, no es procedirà a la devolució de les taxes per drets d'examen en els supòsits d'exclusió dels aspirants dels procediments selectius per causes imputables exclusivament als interessats.
  
5. Òrgans de selecció
  
5.1. La selecció dels participants en els distints procediments selectius a què es referix esta convocatòria serà realitzada per les comissions de selecció i els tribunals que seran nomenats a este efecte per la Direcció General de Personal Docent. Este nomenament es publicarà en el Diari Oficial de la Generalitat Valenciana.
  
5.2. Composició dels tribunals. D'acord amb el que es disposa en l'article 7 del Reial Decret 334/2004, de 27 de febrer, els membres dels tribunals seran, preferentment, funcionaris de carrera en actiu dels cossos docents o del cos d'inspectors al servici de l'administració educativa en nombre imparell, no inferior a cinc. Per als presents procediments es fixa la composició de tots els tribunals en cinc membres.
  
La totalitat dels membres dels tribunals pertanyeran a cossos d'igual grup de classificació o superior que el que correspon al cos a què opten els aspirants.
  
En la designació dels tribunals es vetlarà pel principi d'especialitat, d'acord amb el qual, la majoria dels seus membres hauran de ser titulars de l'especialitat objecte del procés selectiu.
  
Els tribunals estaran integrats per:
  
- Un president, designat directament per la Direcció General de Personal Docent.
  
- Quatre vocals, designats per sorteig públic entre funcionaris de carrera en actiu del cos corresponent, habilitats en l'especialitat assignada al tribunal i, preferentment, adscrits en l'àmbit de la direcció territorial de Cultura, Educació i Esport on haja d'actuar el tribunal. En el cas que no siga possible la realització del sorteig entre els funcionaris amb destinació en un determinat àmbit territorial, este es realitzarà entre tots els qui, reunint les condicions enumerades, tinguen la seua destinació en l'àmbit territorial de la Comunitat Valenciana. Excepcionalment, quan no hi haja funcionaris en servici actiu en nombre suficient, el director general de Personal Docent podrà designar directament estos vocals entre funcionaris dels cossos docents, de conformitat amb el que s'ha establit en esta base.
  
Podran nomenar-se tants tribunals com es jutge necessari per a cada especialitat, i també es podran nomenar tribunals diferents per al procediment d'ingrés lliure i per a distints procediments d'accés a altres cossos docents.
  
Quan el nombre d'aspirants presentats a una especialitat siga reduït i no resulte aconsellable nomenar tribunals diferents per a jutjar el procediment d'ingrés lliure i els distints procediments d'accés, es podrà nomenar un únic tribunal que actuarà de forma separada per a cadascun d'estos procediments.
  
Actuarà com a secretari el vocal de menor antiguitat en el cos, llevat que el tribunal acorde determinar-lo d'una altra manera.
  
Per a cada tribunal es designarà, per igual procediment, un tribunal suplent, llevat dels casos en què no siga possible comptar amb vocals suficients que reunisquen els requisits exigits en la present base.
  
5.3. Composició de les comissions de selecció. Quan en funció del nombre d'aspirants i places convocades siga necessari nomenar més d'un tribunal per a alguna de les especialitats, es constituirà una comissió de selecció per cadascuna d'estes especialitats.
  
Estes comissions estaran formades per un nombre imparell de membres no inferior a cinc, que hauran de reunir els requisits enumerats en l'apartat 5.2 d'esta base per als components dels tribunals. Les comissions seran designades per la Direcció General de Personal Docent i publicada la seua composició en el Diari Oficial de la Generalitat Valenciana, que inclourà la designació del seu president.
  
En les especialitats que es nomene tribunal únic, este actuarà a més a més com a comissió de selecció, sense que per això canvien de funcions en la comissió de selecció els membres del tribunal.
  
Per al nomenament de secretari en la comissió de selecció cal ajustar-se al que disposa l'apartat 5.2 d'esta base per al nomenament de secretari de tribunal.
  
5.4. De conformitat amb l'article 8.3 del Reial Decret 334/2004, de 27 de febrer, la participació en els òrgans de selecció té caràcter obligatori.
  
5.5. Abstenció. Els membres dels òrgans de selecció s'hauran d'abstindre d'intervindre si concorren en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives per al mateix cos i especialitat en els cinc anys anteriors a la publicació d'esta convocatòria, notificant-ho amb la deguda justificació documental.
  
Els presidents sol·licitaran dels membres dels òrgans de selecció la declaració expressa de no trobar-se sotmesos en les circumstàncies previstes en el paràgraf anterior, i a este efecte notificaran a la Direcció General de Personal Docent les abstencions que s'hi produïsquen.
  
5.6. El termini per a manifestar l'abstenció serà de deu dies comptats a partir de l'endemà de la publicació en el Diari Oficial de la Generalitat Valenciana del nomenament dels òrgans de selecció.
  
5.7. Recusació. Així mateix, els aspirants podran recusar els membres del tribunal o de la comissió de selecció quan concórreguen en ells les circumstàncies a què fa referència l'apartat 5.5 d'esta mateixa base.
  
5.8. Prèvia convocatòria dels presidents, que es farà arribar al centre de destinació dels vocals nomenats i en la qual s'indicarà el lloc, el dia i l'hora de la reunió, tindrà lloc la sessió constitutiva dels tribunals i de les comissions de selecció a la qual hauran d'assistir tots el vocals nomenats, tant els titulars com els suplents. Els tribunals i les comissions de selecció es constituiran amb l'assistència del president i del secretari o, si s'escau, dels que els substituïsquen, i la de la mitat, almenys, dels seus membres.
  
En dita sessió, l'òrgan de selecció a més de constituir-se com a tal acordarà totes les decisions que li corresponguen amb vista al correcte desenvolupament del procediment selectiu.
  
La suplència dels presidents dels tribunals s'autoritzarà per la Direcció General de Personal Docent, i la dels vocals, en la mateixa sessió constitutiva, pel president que hi haja d'actuar, que haurà de recaure sobre qualsevol dels vocals suplents nomenats. Una vegada constituït l'òrgan selectiu, per a la vàlida actuació d'este, es requerirà la presència del president i del secretari o, si s'escau, dels que els substituïsquen, i la de la mitat, almenys, dels seus membres.
  
La inassistència injustificada dels membres de l'òrgan de selecció a les distintes sessions i actes del procediment, inclosa la de constitució, donarà lloc a l'exigència de la responsabilitat que corresponga.
  
No obstant això, si en el moment del començament de les proves algun tribunal no ha pogut constituir-se, malgrat haver-se acudit al procediment previst, la Direcció General de Personal Docent adoptarà les mesures procedents per a garantir el dret dels aspirants a la participació en el procediment selectiu.
  
5.9. La Direcció General de Personal Docent dictarà resolució, que es publicarà en el Diari Oficial de la Generalitat Valenciana, mitjançant la qual es nomena els membres nous dels òrgans de selecció que hagen de substituir els membres que hagen perdut la seua condició per alguna de les causes previstes en els apartats 5.5 i 5.7 d'esta base.
  
5.10. Funcions dels tribunals. Correspon als tribunals:
  
- La qualificació de les distintes proves de la fase d'oposició.
  
- La valoració dels mèrits de la fase de concurs.
  
- El desenvolupament del procediment selectiu d'acord amb el que disposa la present convocatòria.
  
5.11. Els tribunals podran proposar a la Direcció General de Personal Docent la incorporació als seus treballs d'assessors especialistes i d'ajudants tècnics. Seran funcions dels primers, l'assessorament als membres de l'òrgan de selecció en l'avaluació dels coneixements i mèrits objecte de la seua especialitat. Els ajudants col·laboraran amb estos òrgans mitjançant la realització de les tasques tècniques de suport que estos els assignen. En la seua activitat, els uns i els altres es limitaran a l'exercici de les seues respectives competències. La seua designació correspon a la Direcció General de Personal Docent.
  
5.12. Funcions de les comissions de selecció. Correspon a les comissions de selecció:
  
- La coordinació dels tribunals, en especial pel que fa a l'elaboració de les proves pràctiques.
  
- La determinació dels criteris d'actuació dels tribunals i la seua homogeneïtzació.
  
- L'agregació de les puntuacions corresponents a la fase del concurs a les adjudicades pels tribunals en la fase d'oposició, l'ordenació dels aspirants i l'elaboració de les llistes dels aspirants hagen superat ambdós fases.
  
- La declaració dels aspirants que hagen superat les fases de concurs i oposició, la publicació de les llistes corresponents als seleccionats, i també la seua elevació a l'òrgan convocant.
  
Al llarg del desenvolupament dels procediments selectius, les comissions de selecció resoldran tots els dubtes que puguen sorgir en aplicació d'estes normes, i també el que s'ha de fer en els casos no prevists.
  
5.13. El procediment d'actuació dels òrgans de selecció s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.14. Els òrgans de selecció adoptaran les mesures que calguen en els casos que resulte necessari, de manera que els aspirants amb minusvalideses gaudisquen de semblants oportunitats per a la realització dels exercicis que la resta dels participants. En este sentit, s'establiran per a les persones amb minusvalideses que ho sol·liciten en la forma prevista en la base 3.1 d'esta convocatòria les adaptacions possibles en temps i mitjans per a la seua realització.
  
5.15. En cap cas les comissions de selecció podran declarar que han superat el procediment un nombre superior d'aspirants al de les places convocades. Qualsevol proposta d'aprovats que contravinga el que s'ha establit anteriorment serà nul·la de ple dret.
  
5.16. Els òrgans de selecció que actuen en estes proves selectives tindran dret a la indemnització per raó del servici prevista en el Decret 24/1997, d'11 de febrer.
  
6. Començament i desenvolupament de les proves
  
6.1. Començament. La realització de la primera prova per als aspirants en els procediments d'ingrés lliure i de reserva de minusvàlids tindrà lloc a partir del dia 17 de juny 2005, sense perjuí del que preveu la base 7.1 per a les proves prèvies de coneixements de castellà i de valencià. L'hora i el lloc on haja de realitzar-se es determinarà en la resolució per la qual es declare aprovada la llista definitiva d'admesos i exclosos.
  
Els aspirants en els procediments d'accés a cos de grup superior i mateix grup seran cridats a l'acte de presentació en la mateixa resolució definitiva d'admesos i exclosos.
  
Les proves de la fase d'oposició es podran realitzar el dies 18, 25, 27, 28, 29 i 30 de juny i 1, 2, 4, 5, 6, 7, 8, 9, 11, 12, 13, i 14 de juliol.
  
Els aspirants s'hi presentaran amb el document nacional d'identitat o document semblant del país d'origen, passaport o permís de conducció on aparega la fotografia del titular.
  
Els aspirants seran convocats per a les seues actuacions davant els tribunals en única crida. A este efecte, els convocats per a un exercici col·lectiu hauran de fer la seua presentació davant el tribunal a l'hora i en la data fixades en les crides, i seran exclosos del procediment selectiu els qui no hi compareguen. En cas de proves individuals, els aspirants convocats per a cada dia hauran d'estar presents a l'hora fixada pel tribunal com a hora d'inici de les actuacions, i seran exclosos els qui no hi compareguen, llevat dels casos de força major degudament justificats i apreciats pel tribunal.
  
Una vegada començades les actuacions davant el tribunal no serà obligatòria la publicació de les successives crides dels aspirants en el Diari Oficial de la Generalitat Valenciana. Els tribunals hauran de fer públics estos anuncis als locals on s'estiguen celebrant les proves amb quaranta-huit hores, almenys, d'antelació al seu començament.
  
6.2. Desenvolupament. L'orde d'actuació dels aspirants s'iniciarà alfabèticament pel primer d'aquells el primer cognom del qual comence per la lletra P, de conformitat amb el que disposa la Resolució de 8 d'abril de 2005, de la Conselleria de Justícia i Administracions Públiques (DOGV número 4.984, de 13 d'abril), per la qual es determina la lletra per a fixar l'orde d'actuació dels aspirants a totes les proves selectives que se celebren duran l'any 2005.
  
Els tribunals que no compten amb aspirants el primer cognom dels quals comence per la dita lletra iniciaran l'orde d'actuació per la lletra o lletres següents en orde alfabètic.
  
En qualsevol moment els tribunals podran requerir els opositors perquè acrediten la seua identitat.
  
Així mateix, si els tribunals tenen coneixement que algun dels aspirants no posseïx la totalitat dels requisits exigits per la present convocatòria, amb audiència prèvia a l'interessat, hauran de proposar la seua exclusió al director general de Personal Docent, comunicant-li així mateix les inexactituds o falsedats formulades per l'aspirant en la sol·licitud d'admissió al procediment selectiu als efectes procedents.
  
Contra la resolució d'exclusió de l'aspirant, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, segons la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua notificació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua notificació.
  
7. Sistemes de selecció
  
Conforme establix la disposició addicional 11, apartat 1, de la Llei Orgànica 10/2002, de 23 de desembre, de Qualitat de l'Educació, i el títol III, capítol I, del Reial Decret 334/2004, de 27 de febrer, el sistema de selecció serà el de concurs oposició, i existirà a més una fase de pràctiques que formarà part del procés selectiu.
  
7.1. Proves prèvies
  
7.1.1. Prova d'acreditació de coneixements de castellà per als aspirants que no posseïsquen la nacionalitat espanyola i els coneixements d'esta llengua no es deduïsquen del seu origen. Amb caràcter previ a la realització de les proves de la fase d'oposició, estos aspirants han d'acreditar els coneixements de castellà mitjançant la realització d'una prova, en la qual es comprovarà que posseïxen un nivell adequat de comprensió i expressió oral i escrita en esta llengua.
  
Acabat el termini de presentació d'instàncies, la Direcció General de Personal Docent dictarà resolució en què es regule esta prova i s'anuncie el lloc, la data i l'hora de realització, que es publicarà en el Diari Oficial de la Generalitat Valenciana.
  
Per a la realització d'esta prova, el tribunal estarà constituït preferentment per catedràtics o professors d'espanyol per a estrangers de les escoles oficials d'Idiomes.
  
La prova es qualificarà com a apte o no apte, i és necessari obtindre la valoració d'apte per a passar a realitzar les proves de la fase d'oposició.
  
Queden eximits de realitzar esta prova els qui acrediten fefaentment la possessió d'algun dels títols o certificats que s'indiquen en l'apartat 3.2.b) d'esta convocatòria. El certificat corresponent o, si s'escau, la fotocòpia compulsada del títol o diploma, serà aportat pels aspirants en la documentació que acompanya la sol·licitud per a prendre part en el procediment selectiu.
  
Així mateix, estaran exempts de realitzar la prova els aspirants que van participar en els procediments selectius convocats a partir de la convocatòria de l'any 2002 i van obtindre la qualificació d'apte, i també els aspirants que es presenten a l'especialitat de Llengua i Literatura Castellana, en este cas ho hauran de consignar en l'apartat corresponent de la instància de participació, sense que siga necessari que aporten cap certificat, atés que dita informació ja està en poder d'esta administració actuant.
  
7.1.2. Prova de coneixements dels idiomes oficials de la Comunitat Valenciana
  
De conformitat amb el que establix el Decret 62/2002, de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària en la Comunitat Valenciana, els aspirants en els procediments d'ingrés i accés hauran d'acreditar els coneixements, tant en expressió oral com escrita, dels dos idiomes oficials de la Comunitat Valenciana mitjançant una prova de caràcter eliminatori, que serà la primera que es realitze i consistirà en:
  
4.7.1.0. Valencià
  
a) Prova oral: suposarà el 30 per cent del total i per a superar-la es necessitarà un mínim d'un 20 per cent, consta de dos parts.
  
- Lectura d'un text de caràcter general, d'entre 100 i 200 paraules, proposat pel tribunal.
  
- Exposició i diàleg sobre un tema prèviament preparat.
  
El temps per a la seua realització serà de quinze minuts.
  
b) Prova escrita: suposarà el 70 per cent del total i per a superar-la es necessitarà un mínim d'un 35 per cent, consta de tres parts.
  
- Preguntes sobre el contingut i el vocabulari d'un text llegit prèviament.
  
- Realització d'exercicis sobre construcció gramatical correcta de frases i expressions.
  
- Redacció sobre un tema general senzill a elegir entre dos o més, de 200 paraules aproximadament.
  
El temps per a la seua realització serà de dos hores.
  
6.2.3.2. Castellà
  
El contingut de la prova de coneixements de castellà s'ajustarà al que disposa el Reial Decret 1.137/2002, de 31 d'octubre (BOE de 8 de novembre).
  
2.7.7.1. En la prova de coneixements dels idiomes oficials de la Comunitat Valenciana cada aspirant serà qualificat pel tribunal d'apte o no apte. Els aspirants que obtinguen la qualificació de no apte no podran continuar el procediment selectiu.
  
Quedaran exempts de la realització de la prova de coneixements dels dos idiomes oficials de la Comunitat Valenciana, els aspirants que acrediten estar en possessió d'algun dels títols, certificats o diplomes que es relacionen en l'annex X d'esta convocatòria, i també els aspirants que participen per l'especialitat de Llengua i Literatura Valenciana i Llengua Castellana i Literatura, respectivament de cada idioma oficial, i ho hauran d'indicar en l'espai reservat a dit efecte en l'imprés de sol·licitud.
  
Així mateix, estaran exempts de realitzar la prova de coneixements dels dos idiomes oficials de la Comunitat Valenciana els aspirants que van participar en els procediments selectius convocats de conformitat amb el Decret 62/2002, de 25 d'abril, del Govern Valencià, i obtingueren la qualificació d'apte, i ho hauran de consignar en l'apartat corresponent de la instància de participació.
  
A este efecte, els aspirants a més d'indicar-ho en la sol·licitud, hauran d'adjuntar-hi declaració jurada ajustada al model que s'acompanya en l'annex XI.
  
En la llista provisional d'admesos i exclosos que establix la base 4.1 d'esta convocatòria s'ha de fer constar els aspirants que declaren reunir els requisits, a l'efecte de les exempcions de la prova de valencià, de castellà o d'ambdós.
  
Igualment, s'ha de fer constar esta circumstància en la llista definitiva d'admesos i exclosos, que es farà pública, d'acord amb el que establix la base 4.3 d'esta convocatòria, una vegada estimades o desestimades les reclamacions presentades.
  
Els aspirants exempts i els aspirants aptes de la prova prevista en la base 7.1.1 estaran exempts de la realització de la part prevista en la base 9.0.7.3.
  
8.1.1.3. La realització d'esta prova per als aspirants que no estiguen exempts s'efectuarà el dia, a l'hora i al lloc que es determine mitjançant resolució de la Direcció General de Personal Docent.
  
Per a la realització de la prova, la Direcció General de Personal Docent, en funció del nombre d'aspirants que l'hagen de realitzar, nomenarà un o diversos tribunals constituïts preferentment per professors de Llengua i Literatura Valenciana i Llengua i Literatura Castellana del cos de catedràtics o professors d'Ensenyament Secundari o de Valencià o d'Espanyol per a Estrangers dels cossos de catedràtics o professors d'escoles oficials d'Idiomes, que estaran subjectes al que preveuen les bases 5.5 i 5.7 d'esta convocatòria.
  
Abans de l'inici de les proves de la fase d'oposició, els tribunals disposaran de la relació dels aspirants exempts o aptes en esta prova i que per tant poden continuar el procediment selectiu.
  
7.2. Fase de concurs
  
7.2.1. Només seran tinguts en compte els mèrits perfeccionats amb anterioritat a l'acabament del termini de presentació de sol·licituds establit en l'apartat 3.4 d'esta orde, acreditats documentalment com s'indica en els respectius annexos. A este efecte, els tribunals podran confrontar els documents que aporten els aspirants per a la valoració dels seus mèrits.
  
Els aspirants es responsabilitzen expressament de la documentació aportada. En cas de falsedat o manipulació en algun document perdran el dret a la participació en la present convocatòria, amb independència de la responsabilitat que se'n derive.
  
L'administració es reserva el dret a requerir en qualsevol moment del desenvolupament del procediment l'acreditació de la documentació que es considere necessària.
  
7.2.2. Procediment d'ingrés lliure i reserva de minusvàlids. Presentació de mèrits.
  
Per a la valoració dels mèrits, els aspirants que superen la primera prova de la fase d'oposició, els presentaran davant el corresponent tribunal, ordenats segons els tres blocs que conformen el barem de l'annex I d'esta convocatòria, adjuntant-hi el model de declaració de mèrits de l'annex IX, que els serà facilitat al seu moment pel tribunal.
  
A este efecte, quan els tribunals facen pública la qualificació de la prova, publicaran, així mateix, al tauler d'anuncis del lloc d'actuació la data i l'hora en què han d'entregar-se els referits mèrits.
  
La citació per a l'entrega de mèrits no serà abans de vint-i-quatre hores comptades a partir de la publicació de les qualificacions de la primera prova.
  
7.2.3. Procediments d'accés a cos de grup superior i accés a cos del mateix grup. Presentació de mèrits.
  
A este efecte, els aspirants per estes modalitats en l'acte de presentació davant el corresponent tribunal entregaran la documentació relativa als mèrits, ordenada segons els tres blocs que conformen el barem de l'annex II d'esta convocatòria, adjuntant-hi el model de declaració de mèrits de l'annex IX.
  
7.3. Fase d'oposició en els procediments selectius d'ingrés lliure i de reserva de minusvàlids
  
7.3.1. En esta fase es valoraran els coneixements específics dels candidats necessaris per a impartir la docència, la seua aptitud pedagògica i el seu domini de les tècniques necessàries per a l'exercici docent.
  
7.3.2. La valoració d'estos coneixements es durà a terme mitjançant la realització per l'aspirant davant el tribunal de les proves següents, de caràcter eliminatori, en l'orde que s'esmenta tot seguit:
  
Primera prova. Tindrà per objecte la demostració dels coneixements específics necessaris per a impartir la docència, constarà de dos parts que seran valorades conjuntament:
  
a) Desenvolupament per escrit d'un tema elegit per l'aspirant d'entre dos extrets a l'atzar pel tribunal dels corresponents al temari de l'especialitat. Per al seu desplegament, els aspirants disposaran de dos hores.
  
b) Una prova pràctica que consistirà en la realització d'una sèrie d'exercicis que s'ajustaran a les característiques que s'establixen en l'annex VI per a cadascuna de les especialitats convocades, i que permetran comprovar que els candidats posseïxen una formació científica i un domini de les tècniques de treball necessàries per a impartir les àrees, assignatures o mòduls propis de l'especialitat a què opten. El temps del qual disposaran els candidats per a la realització d'esta part serà, d'acord amb el que disposa l'annex VI, el que determine la comissió de selecció o el tribunal, si s'escau.
  
Finalitzada la prova, els tribunals procediran a la crida dels opositors perquè estos efectuen la lectura conjunta i pública dels exercicis realitzats. En aquelles especialitats en què la naturalesa de l'exercici pràctic impedisca la seua lectura, els opositors únicament llegiran la part teòrica.
  
Segona prova. Tindrà per objecte la comprovació de l'aptitud pedagògica de l'aspirant i el seu domini de les tècniques necessàries per a l'exercici docent i consistirà en la presentació d'una programació didàctica i en l'elaboració i exposició oral d'una unitat didàctica:
  
a) La programació didàctica farà referència al currículum vigent en la Comunitat Valenciana d'una àrea, assignatura o mòdul relacionats amb l'especialitat per la qual es participa, i en què s'haurà d'especificar els objectius, continguts, criteris d'avaluació i metodologia, i també a l'atenció de l'alumnat amb necessitats educatives específiques. Per als aspirants a ingrés al cos de professors d'Ensenyament Secundari, la programació podrà ser referida a l'etapa d'Ensenyament Secundari Obligatori, al Batxillerat o als cicles formatius de Formació Professional.
  
La dita programació haurà d'entregar-se al tribunal junt amb els mèrits, tal com establix la base 7.2.2, i la seua elaboració s'ajustarà al que s'ha disposat per a cada cos en l'annex III, defenent-se davant d'este en el moment que siga convocat a l'efecte.
  
b) L'elaboració davant el tribunal i l'exposició oral davant d'este d'una unitat didàctica, que podrà estar relacionada amb la programació presentada per l'aspirant o elaborada a partir del temari oficial de l'especialitat. En el primer cas, l'aspirant triarà el contingut de la unitat didàctica d'entre tres extretes a l'atzar per ell mateix de la seua pròpia programació. En el segon cas, l'aspirant triarà el contingut de la unitat didàctica d'un tema d'entre tres extrets a l'atzar per ell mateix del temari oficial de l'especialitat.
  
En l'elaboració de la unitat didàctica hauran de concretar-se els objectius d'aprenentatge que s'hi perseguixen, els seus continguts, les activitats d'ensenyament i aprenentatge que es plantejaran en l'aula i els seus procediments d'avaluació.
  
L'aspirant disposarà d'una hora per a la preparació de la unitat didàctica, podent utilitzar el material que considere oportú. Per a la seua exposició, que serà pública, l'aspirant podrà utilitzar el material auxiliar que considere oportú, que ell haurà d'aportar, i també un guió que no excedirà d'un foli i que s'entregarà al tribunal al terme d'aquella.
  
L'opositor disposarà d'un període màxim d'una hora i trenta minuts per a la defensa oral de la programació, l'exposició de la unitat didàctica i el posterior debat amb el tribunal.
  
L'aspirant iniciarà la seua exposició amb la defensa de la programació didàctica presentada, que no podrà excedir trenta minuts, i a continuació realitzarà l'exposició de la unitat didàctica. La durada del debat no podrà excedir de quinze minuts.
  
7.3.3. Totes les proves de les especialitats d'idiomes moderns del cos de professors d'Ensenyament Secundari i les del cos de professors d'escoles oficials d'Idiomes es desenvoluparan en l'idioma corresponent, de conformitat amb el que preveu l'article 20.2 del Reial Decret 334/2004, de 27 de febrer.
  
7.4. Fase d'oposició en el procediment selectiu d'accés a cos de grup superior
  
La prova d'esta fase, que atendrà tant als coneixements sobre la matèria com als recursos didàctics i pedagògics dels aspirants, constarà de dos parts, que seran valorades conjuntament.
  
La primera part, de contingut pràctic, serà proposada pels tribunals i s'ajustarà a les característiques descrites en l'annex VI per a cadascuna de les especialitats. Per a la seua realització, els candidats disposaran del temps que establisquen els tribunals en la convocatòria als opositors.
  
La segona part consistirà en l'exposició, a la qual seguirà un debat, ambdós orals, d'un tema de l'especialitat a què s'accedisca, elegit per l'aspirant entre sis extrets per sorteig dels que componen el temari. L'exposició es completarà amb un plantejament didàctic del tema referit a un determinat cicle o curs elegit lliurement per l'aspirant.
  
L'exposició i el debat, que seran públics, tindran una durada màxima d'una hora i de quinze minuts, respectivament. L'opositor disposarà de dos hores per a la seua preparació, podent-hi utilitzar el material que estime oportú.
  
La prova de les especialitats d'idiomes moderns del cos de professors d'Ensenyament Secundari es desenvoluparà en l'idioma corresponent.
  
7.5. Fase d'oposició en el procediment selectiu d'accés a cossos del mateix grup i nivell de complement de destinació.
  
7.5.1. Per als aspirants que concórreguen a este procediment d'accés per la mateixa especialitat de la que siguen titulars en el seu cos d'origen, la prova consistirà en l'exposició, seguida d'un debat, ambdós orals, d'una programació didàctica elaborada per l'aspirant en els mateixos termes establits per als aspirants d'ingrés lliure i que hauran entregat al tribunal en l'acte de presentació.
  
Per a l'exposició de la programació, els aspirants disposaran com a màxim d'una hora i el debat tindrà una durada màxima de quinze minuts.
  
7.5.2. Per als aspirants que concórreguen per este procediment d'accés per distinta especialitat de la que siguen titulars en el seu cos d'origen, la prova es realitzarà, depenent del cos a què es vulga accedir, conforme al que es disposa en la base 7.4 per a l'accés a cos de grup superior.
  
7.5.3. Les proves de les especialitats del cos de professors d'escoles oficials d'Idiomes es desenvoluparan en l'idioma corresponent.
  
8. Qualificació
  
8.1. Valoració de la fase de concurs. L'assignació de la puntuació que corresponga als aspirants en esta fase, segons els barems recollits en els annexos I i II de la present convocatòria, es portarà a efecte pels tribunals corresponents.
  
La puntuació aconseguida pels aspirants en la fase de concurs que han superat la primera prova es farà pública als taulers d'anuncis dels llocs d'actuació dels corresponents tribunals.
  
Els interessats podran presentar en contra, en el termini de 2 dies a partir de l'endemà de la seua exposició, les al·legacions que estimen oportunes mitjançant escrit dirigit al president del tribunal, al qual en correspon l'estudi i la resolució.
  
Una vegada estimades o desestimades les reclamacions presentades, els tribunals faran públics els resultats de la valoració definitiva dels mèrits. Dita publicació es durà a terme als taulers d'anuncis dels llocs d'actuació dels corresponents tribunals, entenent-se efectuat amb això el tràmit de notificació de la resolució de les al·legacions.
  
Contra la dita resolució, els interessats podran interposar recurs d'alçada davant el director general de Personal Docent en el termini d'un mes a comptar des de l'endemà de la seua publicació als taulers d'anuncis, d'acord amb el que preveuen els articles 107, 114 i 115 de la Llei 30/1992, de 26 de novembre, en la redacció donada per la Llei 4/1999, de 13 de gener.
  
La documentació presentada, inclosa la programació didàctica, no serà tornada als participants i quedarà en poder de l'administració convocant, sense perjuí del que disposa l'article 35 de la dita Llei 30/1992.
  
8.2. Qualificació de les proves de la fase d'oposició
  
8.2.1. Procediments d'ingrés lliure i reserva de minusvàlids
  
3.8.4.8. Valoració de la primera prova
  
Els tribunals valoraran esta prova del procés selectiu de zero a deu punts, distribuint un 40 per cent per a la part teòrica i un 60 per cent per a la pràctica.
  
Per a la superació d'esta prova, l'opositor haurà d'aconseguir una puntuació mínima en cadascuna de les parts igual al 25 per cent de la puntuació assignada a cadascuna d'elles, i una puntuació total, resultat de sumar les puntuacions corresponents a les dos parts, igual o superior a cinc punts. No obstant això, no seran qualificats en esta prova els aspirants que no superen el 25 per cent en alguna de les dos parts de les que es compon esta.
  
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal existisca una diferència de tres enters o més, seran automàticament excloses les qualificacions màxima i mínima, i s'ha de resoldre la puntuació mitjana entre les qualificacions restants.
  
Finalitzada la prova, els tribunals faran pública als taulers d'anuncis dels locals on actuen la puntuació obtinguda per tots els participants, i ha de figurar-hi separadament la d'aquells que hagen superat esta prova i que poden accedir a la prova següent.
  
7.0.3.8. Valoració de la segona prova
  
Esta prova es valorarà globalment de zero a deu punts, i l'aspirant haurà d'aconseguir per a la seua superació una puntuació igual o superior a cinc punts.
  
La puntuació de cada aspirant s'obtindrà d'igual forma que en la prova anterior.
  
La publicació de les qualificacions corresponents a esta última prova es referirà exclusivament a aquells candidats que hagen sigut seleccionats.
  
9.2.9.0. La qualificació corresponent a la fase d'oposició serà la mitjana aritmètica de les puntuacions obtingudes en les proves integrants d'esta fase, quan totes estes hagen sigut superades.
  
Finalitzada l'última prova, els tribunals facilitaran a la comissió de selecció els resultats obtinguts pels aspirants que hagen superat totes les proves, amb aproximació de fins a deumil·lèsimes, amb indicació del seu número del document nacional d'identitat o document anàleg per als estrangers, i també els resultats de la valoració definitiva dels mèrits dels qui han realitzat la segona prova de la fase d'oposició.
  
8.2.2. Procediment d'accés a cos de grup superior
  
Els tribunals qualificaran esta prova de zero a deu punts, i els aspirants hauran d'aconseguir per a la seua superació un mínim de quatre punts. Per a la seua superació caldrà ajustar-se tant als coneixements sobre la matèria, com als recursos didàctics i pedagògics dels aspirants.
  
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal existisca una diferència de tres enters o més, seran automàticament excloses les qualificacions màxima i mínima, i s'ha de resoldre la puntuació mitjana entre les qualificacions restants.
  
Finalitzada la prova, els tribunals exposaran les qualificacions obtingudes pels aspirants en el lloc d'actuació i facilitaran a la Comissió de Selecció les puntuacions obtingudes pels qui han superat la prova, amb aproximació de fins a deumil·lèsimes, amb indicació del número del document nacional d'identitat o document anàleg per als estrangers, i també els resultats de la valoració definitiva dels mèrits al·legats.
  
8.2.3. Procediment d'accés a cos del mateix grup i nivell de complement de destinació
  
Els tribunals qualificaran esta prova de zero a deu punts, i els aspirants hauran d'aconseguir un mínim de quatre punts per a superar-la.
  
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal existisca una diferència de tres enters o més, seran automàticament excloses les qualificacions màxima i mínima, i la puntuació mitjana s'ha de resoldre entre les qualificacions restants.
  
Finalitzada la prova, els tribunals facilitaran a la comissió de selecció les puntuacions obtingudes pels aspirants que l'hagen superada, amb aproximació de fins a deumil·lèsimes, amb indicació del número del document nacional d'identitat o document anàleg per als estrangers, i també els resultats de la valoració definitiva dels mèrits al·legats.
  
8.2.4. Els tribunals confeccionaran llistes diferenciades d'aspirants segons que el sistema pel qual hagen participat siga d'ingrés lliure o per algun dels procediments d'accés. Els aspirants acollits al torn de reserva de minusvàlids s'inclouran, juntament amb els aspirants d'ingrés lliure, segons la seua puntuació.
  
Únicament a aquells aspirants que hagen superat totes les proves corresponents a la fase d'oposició se'ls sumarà la puntuació obtinguda en la fase de concurs a fi d'obtindre la puntuació global a què fa referència la base 9 de la present orde.
  
8.3. Per a garantir que el procediment selectiu es realitze conforme als principis de mèrit i capacitat, els tribunals mitjançant resolució motivada podran decretar l'expulsió d'un opositor, i en este cas passarà a formar part de la llista d'aspirants exclosos i no figurarà en la llista d'interinitats ni tindrà dret a la devolució de les taxes.
  
9. Superació de les fases d'oposició i concurs
  
9.1. Procediments d'ingrés lliure i reserva de minusvàlids. Resultaran seleccionats per a passar a la fase de pràctiques els aspirants que, ordenats segons la puntuació global de les fases d'oposició i concurs tinguen un número d'orde igual o inferior al nombre de places convocades en l'especialitat.
  
Per a l'obtenció de la puntuació global, la comissió de selecció ponderarà en dos terços la puntuació obtinguda en la fase d'oposició i en un terç la puntuació obtinguda en la fase de concurs, resultant la puntuació global de la suma d'ambdós fases una vegada realitzades les ponderacions mencionades.
  
9.2. Procediments d'accés a cos docent de grup superior i d'accés a cos docent classificat en el mateix grup i nivell de complement de destinació. Resultaran seleccionats els aspirants que, havent obtingut almenys quatre punts en la prova, i ordenats segons la suma de les puntuacions aconseguides en el concurs i en la prova, obtinguen un número d'orde igual o inferior al nombre de places convocades per a estos procediments.
  
9.3. Normes comunes a tots els procediments
  
De conformitat amb el que s'ha establit en la base 5.12 de la present convocatòria, correspon a la comissió de selecció l'agregació de les puntuacions corresponents a les distintes fases dels procediments selectius, l'ordenació dels aspirants d'acord amb les puntuacions totals aconseguides i la declaració dels qui hagen aprovat estos procediments. A estos efectes, s'atindran al que es disposa en els subapartats següents.
  
9.3.1. Les comissions de selecció agregaran, una vegada ponderades si així procedix, les puntuacions de la fase de concurs als aspirants que hagen aconseguit les puntuacions mínimes exigides en cada procediment en la fase d'oposició, els ordenaran segons les puntuacions totals obtingudes i determinaran els aspirants que han superat els corresponents processos d'acord amb el que s'ha establit en els apartats 9.1 i 9.2 de la present base.
  
9.3.2. En el cas que en ordenar els aspirants es produïren empats, es resoldran atenent successivament als criteris següents:
  
A) Per als aspirants que concórreguen pels procediments d'ingrés lliure i reserva de minusvàlids:
  
1. Major puntuació en la fase d'oposició.
  
2. Major puntuació en cadascun dels exercicis de l'oposició, per l'orde en què apareixen en el Reial Decret 334/2004.
  
3. Major puntuació en els apartats del barem de mèrits, per l'orde en què apareixen en l'annex I de la convocatòria.
  
4. Major puntuació en els subapartats del barem de mèrits, per l'orde en què apareixen en l'annex I de la convocatòria.
  
En cas que en aplicació dels criteris anteriors subsistiren empats en la qualificació per a determinar els aspirants seleccionats, estos es resoldran mitjançant una prova complementària davant la comissió de selecció, consistent en el desenvolupament d'un tema extret a l'atzar d'entre els que formen part del temari oficial de l'especialitat, durant un temps màxim de trenta minuts.
  
B) Per als aspirants que concórreguen pels procediments d'accés a cos de grup superior i accés a cos del mateix grup i nivell de complement de destinació:
  
1. Major puntuació en la prova.
  
2. Major puntuació en cadascun dels apartats del barem de mèrits, per l'orde en què apareixen relacionats en l'annex II de la convocatòria.
  
3. Major puntuació en els subapartats del barem, per l'orde en què apareixen relacionats en l'annex II de la convocatòria.
  
En cas que en aplicació dels criteris anteriors subsistiren empats en la qualificació per a determinar els aspirants seleccionats, estos es resoldran mitjançant una prova complementària davant la comissió de selecció, consistent en el desenvolupament d'un tema extret a l'atzar d'entre els que formen part del temari oficial de l'especialitat, durant un temps màxim de trenta minuts.
  
9.3.3. Al procedir a determinar els aspirants que han superat el procediment selectiu corresponent a l'ingrés lliure, les comissions de selecció acumularan a les places inicialment assignades a este procediment totes aquelles altres que hagueren quedat vacants en els restants procediments.
  
9.3.4. En cap cas pot declarar-se que ha superat el procediment selectiu, i per tant que ha aprovat, un major nombre d'aspirants que el nombre de places convocades.
  
9.3.5. Les comissions de selecció, finalitzades les actuacions a què es referixen els apartats anteriors, elaboraran la llista d'aspirants seleccionats. A este efecte, confeccionaran una llista d'aspirants seleccionats de la seua especialitat, en la qual figuraran, en primer lloc, els aspirants que hagen accedit des de cossos del mateix grup i nivell de complement de destinació; en segon lloc, els del torn d'accés des de cossos de distint grup, i, en tercer lloc, els ingressats pel torn lliure i els acollits a la reserva de discapacitats. Dins de cadascun d'estos grups, els aspirants seleccionats s'ordenaran per la puntuació obtinguda.
  
9.3.6. Esta llista es farà pública als taulers d'anuncis de la Conselleria de Cultura, Educació i Esport i a les seues direccions territorials. Un exemplar d'esta llista s'elevarà a l'òrgan convocant amb la resta de la documentació corresponent al desenvolupament del procediment selectiu.
  
9.3.7. Contra l'acte de les comissions de selecció pel qual s'aprova la llista d'aspirants seleccionats podrà interposar-se recurs d'alçada davant el director general de Personal Docent en el termini d'un mes a comptar des de l'endemà de la data de publicació de la llista als taulers d'anuncis corresponent, de conformitat amb el que disposen els articles 107, 114 i 115 de la Llei 30/1992, en la redacció donada per la Llei 4/1999, de 13 de gener.
  
9.3.8. Els aspirants que superen el procediment selectiu per dos o més cossos o per dos o més especialitats del mateix cos hauran d'exercir opció per un dels llocs, i podran sol·licitar pròrroga per a la realització del període de pràctiques en l'altre o altres llocs.
  
9.3.9. Els aspirants que concórreguen i superen el procediment selectiu per a l'ingrés en el mateix cos en convocatòries corresponents a distintes administracions educatives hauran d'optar-ne per una, en el termini de deu dies comptats a partir de l'endemà de la publicació de les llistes d'aprovats, mitjançant instància dirigida a la Direcció General de Personal Docent, renunciant a tots els drets que pogueren correspondre'ls per la seua participació en les restants. Si no es realitza esta opció, l'acceptació del primer nomenament s'entendrà com a renúncia tàcita als restants.
  
9.3.10. La declaració de pròrroga en la fase de pràctiques o la renúncia als drets derivats del procediment selectiu no suposarà modificació en les places assignades a la resta d'aspirants.
  
10. Presentació de documents
  
10.1. En el termini de 15 dies hàbils, a comptar des de l'endemà de la publicació de la llista d'aspirants seleccionats, estos hauran de presentar en la Direcció General de Personal Docent de la Conselleria de Cultura, Educació i Esport, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià, la documentació següent:
  
10.1.1. Tots els aspirants que hagen superat les fases d'oposició i concurs hauran de remetre la documentació general següent:
  
a) Fotocòpia compulsada del títol al·legat per a participar-hi o certificat acadèmic, original o fotocòpia compulsada, que acredite haver realitzat tots els estudis per a l'obtenció del títol, i certificat de pagament dels drets d'expedició del títol (Orde de 8 de juliol de 1988, del Ministeri d'Educació i Ciència). En el cas que la data del títol o del certificat acadèmic siga posterior al dia que va expirar el termini de presentació de sol·licituds fixat en la convocatòria, s'hi haurà de fer constar la data d'acabament dels estudis.
  
En el cas que la titulació s'haja obtingut a l'estranger, s'hi haurà d'adjuntar la corresponent homologació o credencial de reconeixement a l'empara del que establix el Reial Decret 1.665/1991, de 25 d'octubre.
  
b) Declaració jurada o promesa de no haver sigut separat, mitjançant expedient disciplinari, del servici de cap administració pública, ni trobar-se inhabilitat per a l'exercici de funcions públiques, segons el model que figura com a annex V d'esta convocatòria.
  
Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que els impedisca, en el seu estat, l'accés a la funció pública, segons el model que figura com a annex V d'esta convocatòria.
  
c) Els aspirants que hagen fet valer la seua condició de persones amb minusvalideses hauran de presentar certificat dels òrgans competents de la Generalitat Valenciana, de l'Estat o de la resta de les comunitats autònomes que acredite esta condició i, igualment, hauran de presentar certificat dels esmentats òrgans acreditatiu de la compatibilitat amb l'exercici de les funcions corresponents al cos i especialitat en què aspiren a ingressar.
  
d) Fotocòpia del document nacional d'identitat (DNI).
  
e) Els aspirants que no posseïsquen la nacionalitat espanyola i que hi participen en virtut del que preveu el paràgraf segon de la base 2.1.1.a) hauran d'acreditar documentalment el compliment del dit requisit.
  
f) Certificat mèdic oficial acreditatiu de no patir cap malaltia, ni d'estar afectat per cap limitació física o psíquica que siga incompatible amb l'exercici de les funcions corresponents al cos i especialitats a què s'opta.
  
g) Fotocòpia compulsada del títol, certificat o diploma que s'hi al·legue per a l'exempció de la prova de coneixements dels dos idiomes oficials de la Comunitat Valenciana, en cas d'haver-hi al·legat l'exempció.
  
10.1.2. A més de la documentació general, els aspirants hauran de presentar, igualment, depenent del cos pel qual hagen superat les fases de concurs i oposició, la documentació següent:
  
A) Per al cos de professors d'Ensenyament Secundari
  
Títol Professional d'Especialització Didàctica o Certificat d'Aptitud Pedagògica o, si hi manca, documentació justificativa que acredite la dispensa d'este requisit, segons el que preceptua l'apartat 1.2.b) de les bases específiques d'esta convocatòria.
  
Quan s'al·legue en substitució del títol Professional d'Especialització Didàctica o del Certificat d'Aptitud Pedagògica docència efectiva durant dos cursos acadèmics complets, s'acreditarà, si es tracta d'un centre públic, mitjançant certificat expedit pel secretari amb el vistiplau del director del centre, consignant-se el número de registre personal, i si es tracta d'un centre privat, mitjançant certificat del director del centre amb el vistiplau de la inspecció educativa.
  
B) Per al cos de professors tècnics de Formació Professional
  
Els aspirants als quals se'ls aplique la disposició transitòria segona del Reial Decret 777/1998, de 30 d'abril, hauran d'acreditar, a més de l'equivalència a efecte de docència, la seua experiència docent durant, almenys, dos anys en centres educatius públics dependents de la Conselleria de Cultura, Educació i Esport mitjançant certificat expedit pel secretari amb el vistiplau del director del centre o dels centres on hagueren prestat els seus servicis.
  
10.2. Els qui tinguen la condició de funcionaris públics de carrera estaran exempts de justificar documentalment les condicions i els requisits ja demostrats per a obtindre el seu anterior nomenament, i en este cas han de presentar un certificat o full de servicis de la direcció territorial de Cultura, Educació i Esport corresponent, de la Conselleria de Justícia i Administracions Públiques o del ministeri o organisme de què depenguen, per a acreditar esta condició, en què es consigne de manera expressa les dades següents:
  
a) Indicació del cos a què pertanyen, número de registre de personal i si es troben en servici actiu.
  
b) Nombre d'anys com a funcionaris de carrera.
  
c) Lloc i data de naixement.
  
d) Títol acadèmic que posseïxen i data d'expedició.
  
Quan els certificats o fulls de servicis es referisquen als professors que han participat pel procediment d'accés a cossos docents de grup superior, s'indicarà expressament que els aspirants reunixen tots els requisits que s'exigixen per a participar per este procediment.
  
Si en el certificat no pot fer-se constar alguna de les dades exigides en el paràgraf anterior per no estar en els expedients personals dels interessats, estos hauran de trametre separadament la documentació que els acredite.
  
10.3. Els aspirants que havent superat les fases de concurs i oposició ja estiguen prestant servicis remunerats en l'administració com a funcionaris de carrera, interins o com a personal laboral, sense perjuí de la situació administrativa o laboral que d'acord amb la normativa vigent els corresponga, hauran de formular opció per la percepció de remuneracions durant la seua condició de funcionaris en pràctiques, de conformitat amb el que preveu el Reial Decret 456/1986, de 10 de febrer, modificat pel Reial Decret 213/2003, de 21 de febrer.
  
10.4. Els qui dins el termini fixat, llevat dels casos de força major, no presenten la documentació, o del seu examen es deduïx que manquen d'algun dels requisits assenyalats en la base 2, no podran ser nomenats funcionaris de carrera i quedaran anul·lades les seues actuacions, sense perjuí de la responsabilitat en què hagueren incorregut per falsedat en la sol·licitud inicial.
  
11. Nomenament de funcionaris en pràctiques
  
11.1. La Direcció General de Personal Docent nomenarà els aspirants seleccionats funcionaris en pràctiques al llarg del curs escolar, bé en vacants o bé en substitucions de caràcter temporal, d'acord amb les necessitats del servici, en centres dependents de la Conselleria de Cultura, Educació i Esport. Estos aspirants hauran de realitzar les pràctiques en les destinacions adjudicades, i a este efecte s'entén que renuncien al procediment selectiu aquells aspirants que no s'hi incorporen.
  
11.2. Estan exempts de la realització de la fase de pràctiques els aspirants seleccionats que hagen accedit per algun dels procediments d'accés regulats en esta orde, i en este cas romandran en el seu cos d'origen fins que s'aprove l'expedient del procediment selectiu i se'ls nomene funcionaris de carrera amb la resta d'aspirants seleccions de la seua promoció. No obstant això, podran optar per incorporar-se com a funcionaris en pràctiques a la destinació que se'ls adjudique, en este cas quedaran exempts de l'avaluació d'estes i hauran de romandre en esta situació fins que s'aprove l'expedient del procediment selectiu i posteriorment se'ls nomene funcionaris docents de carrera.
  
Així mateix, estaran exempts de l'avaluació de la fase de pràctiques els qui hagen superat el procediment selectiu i acrediten haver prestat servicis, almenys, durant un curs escolar com a funcionaris de carrera.
  
11.3. Les destinacions obtingudes per a la realització del període de pràctiques tindran caràcter provisional. Tant els aspirants que han sigut nomenats funcionaris en pràctiques, com els altres aspirants que, estant exempts de la realització de la fase de pràctiques, han optat per romandre en els seus cossos d'origen, queden obligats a participar en els successius concursos de provisió de places que es convoquen, fins a l'obtenció d'una destinació definitiva en centres directament gestionats per la Conselleria de Cultura, Educació i Esport.
  
12. Fase de pràctiques
  
12.1. La fase de pràctiques tutelades, que forma part del procés selectiu, tindrà per objecte comprovar l'aptitud per a la docència dels aspirants seleccionats.
  
12.2. La durada de la fase de pràctiques serà de sis mesos, i el seu desenvolupament serà regulat mitjançant resolució de la Direcció General de Personal Docent.
  
Es crearan comissions qualificadores de la fase de pràctiques que coordinaran les activitats d'inserció al centre i de formació que hauran de realitzar els candidats. La composició de les comissions es determinarà en la resolució que regule la fase de pràctiques.
  
El candidat serà tutelat en esta fase per un professor funcionari de carrera designat per la comissió qualificadora corresponent.
  
Finalitzada la fase de pràctiques, les comissions qualificadores seran les encarregades de l'avaluació final d'acord amb els criteris que establisca la dita resolució, amb la qualificació d'apte o no apte.
  
12.3. Els aspirants que no superen la fase de pràctiques per haver sigut declarats no aptes podran incorporar-se amb els aspirants seleccionats de la següent promoció que es convoque, per a repetir, per una sola vegada, la realització de la fase de pràctiques, en este cas, el número d'orde que ocuparà serà l'immediatament següent al que corresponga a l'últim dels aspirants seleccionats de la seua especialitat. Els qui no s'incorporen per a repetir la fase de pràctiques o els qui siguen declarats no aptes per segona vegada perdran tots els drets al seu nomenament com a funcionaris de carrera, mitjançant resolució motivada de la Direcció General de Personal Docent, d'acord amb el que disposa l'article 31 del Reial Decret 334/2004, de 27 de febrer.
  
12.4. Des del moment del nomenament de funcionaris en pràctiques fins al nomenament com a funcionaris de carrera, el règim juridicoadministratiu dels opositors serà el de funcionaris en pràctiques, sempre que estigueren ocupant un lloc docent.
  
13. Nomenament de funcionaris de carrera
  
13.1. Conclosa la fase de pràctiques i comprovat que tots els aspirants declarats aptes en esta reunixen els requisits generals i específics de participació establits en la present convocatòria, la Direcció General de Personal Docent aprovarà l'expedient del procés selectiu, que publicarà en el Diari Oficial de la Generalitat Valenciana, i remetrà les llistes d'ingressats en els diferents cossos al Ministeri d'Educació i Ciència, que procedirà al nomenament i a l'expedició dels corresponents títols de funcionaris de carrera del cos docent pel qual hagen participat dels aspirants seleccionats en els procediments selectius duts a terme per la present convocatòria.
  
13.2. Destinació en propietat definitiva. D'acord amb el que preveu l'article 10.1.e) del Reial Decret 334/2004, de 27 de febrer, els aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria de Cultura, Educació i Esport, i acudiran amb caràcter forçós al concurs, conforme disposa l'article 2, apartats 2 i 3, del Reial Decret 2.112/1998, de 2 d'octubre.
  
14. Ocupació de llocs en règim d'interinitat
  
Per a cadascuna de les especialitats objecte d'esta convocatòria, les llistes d'aspirants per a ocupar llocs en règim d'interinitat previstes en l'apartat 1.c) de la Resolució de 18 de juny de 1993, de la Direcció General de Personal, estaran formades pels participants en el procediment selectiu que no han resultat seleccionats i han obtingut, almenys, cinc punts en un dels exercicis de la fase d'oposició.
  
Estes llistes s'ordenaran per blocs d'acord amb el nombre d'exercicis superats i, dins d'estos blocs, per la millor puntuació obtinguda en cadascun d'ells.
  
En tot cas, estos aspirants es comprometen a justificar que es troben en possessió dels requisits per a l'ocupació del lloc pel qual s'han presentat en el procediment selectiu en el moment que hi siguen requerits per l'administració.
  
Els aspirants que no desitgen formar part de les mencionades llistes hauran de fer-ho constar mitjançant declaració expressa en este sentit, que haurà d'adjuntar-se a la instància de participació en el moment de la seua presentació conformement al model que figura en l'annex VII.
  
Bases específiques
  
1. Cos de professors d'Ensenyament Secundari
  
1.1. Distribució de places per especialitats i sistemes d'accés
  
1.2. Titulacions exigides
  
a) Estar en possessió del títol de doctor, enginyer, arquitecte, llicenciat o equivalent a efecte de docència.
  
De conformitat amb el que s'ha establit en el Reial Decret 1.542/1994, de 8 de juliol; en la disposició addicional primera i l'annex IV del Reial Decret 334/2004, i en l'article 22.1 i l'annex VI.a) del Reial Decret 777/1998, de 30 d'abril, són equivalents a efecte de docència les titulacions que per a cada especialitat es detallen a continuació:
  
1. Música
  
- Títol Superior de Música.
  
- Títol de Professor Superior expedit a l'empara del Decret 2.618/1966, de 10 de setembre.
  
- Títol de Professorat i títol Professional expedit a l'empara del Decret de 15 de juny de 1942.
  
2. Tecnologia
  
- Enginyer Tècnic.
  
- Arquitecte Tècnic.
  
- Diplomat en Màquines Navals.
  
- Diplomat en Navegació Marítima.
  
- Diplomat en Radioelectrònica Naval.
  
3. Formació i Orientació Laboral
  
- Diplomat en Ciències Empresarials.
  
- Diplomat en Relacions Laborals.
  
- Diplomat en Treball Social.
  
- Diplomat en Educació Social.
  
- Diplomat en Gestió i Administració Pública.
  
4. Organització i Projectes de Fabricació Mecànica
  
- Enginyer Tècnic Industrial, en totes les seues especialitats.
  
- Enginyer Tècnic de Mines, en totes les seues especialitats.
  
- Enginyer Tècnic en Disseny Industrial.
  
- Enginyer Tècnic Aeronàutic, especialitat en Aeronaus, especialitat en Equips i Materials Aeroespacials.
  
- Enginyer Tècnic Naval, en totes les seues especialitats.
  
- Enginyer Tècnic Agrícola, especialitat en Explotacions Agropecuàries, especialitat en Indústries Agràries i Alimentàries, especialitat en Mecanització i Construccions Rurals.
  
- Enginyer Tècnic d'Obres Públiques, especialitat en Construccions Civils.
  
- Diplomat en Màquines Navals.
  
5. Sistemes Electrònics
  
- Diplomat en Radioelectrònica Naval.
  
- Enginyer Tècnic Aeronàutic, especialitat en Aeronavegació.
  
- Enginyer Tècnic en Informàtica de Sistemes.
  
- Enginyer Tècnic Industrial, especialitat en Electricitat, especialitat en Electrònica Industrial.
  
- Enginyer Tècnic en Telecomunicació, en totes les seues especialitats.
  
6. Organització i Processos de Manteniment de Vehicles
  
- Diplomat en Navegació Marítima.
  
- Diplomat en Radioelectrònica Naval.
  
- Diplomat en Màquines Navals.
  
- Enginyer Tècnic Aeronàutic, en totes les seues especialitats.
  
- Enginyer Tècnic Agrícola, en totes les seues especialitats.
  
- Enginyer Tècnic Forestal, en totes les seues especialitats.
  
- Enginyer Tècnic de Mines, en totes les seues especialitats.
  
- Enginyer Tècnic Naval, en totes les seues especialitats.
  
- Enginyer Tècnic d'Obres Públiques, en totes les seues especialitats.
  
- Enginyer Tècnic Industrial, en totes les seues especialitats.
  
7. Construccions Civils i Edificació
  
- Arquitecte Tècnic.
  
- Enginyer Tècnic Industrial, en totes les seues especialitats.
  
- Enginyer Tècnic d'Obres Públiques, en totes les seues especialitats.
  
- Enginyer Tècnic en Topografia.
  
8. Intervenció Sociocomunitària
  
- Mestre, en totes les seues especialitats.
  
- Diplomat en Educació Social.
  
- Diplomat en Treball Social.
  
9. Hoteleria i Turisme
  
- Diplomat en Turisme.
  
10. Informàtica
  
- Diplomat en Estadística.
  
- Enginyer Tècnic en Informàtica de Gestió.
  
- Enginyer Tècnic en Informàtica de Sistemes.
  
- Enginyer Tècnic Industrial en Telecomunicació, especialitat en Telemàtica.
  
11. Anàlisi i Química Industrial
  
- Enginyer Tècnic Industrial, especialitat en Química Industrial.
  
- Enginyer Tècnic Forestal, especialitat en Indústries Forestals.
  
12. Organització i Projectes de Sistemes Energètics
  
- Enginyer Tècnic Industrial, en totes les seues especialitats.
  
- Enginyer Tècnic Aeronàutic, en totes les seues especialitats.
  
- Enginyer Tècnic d'Obres Públiques, en totes les seues especialitats.
  
- Enginyer Tècnic en Telecomunicació, en totes les seues especialitats.
  
- Enginyer Tècnic Naval, en totes les seues especialitats.
  
- Enginyer Tècnic Agrícola, en totes les seues especialitats.
  
- Enginyer Tècnic de Mines, en totes les seues especialitats.
  
- Diplomat en Màquines Navals.
  
13. Processos de Producció Agrària
  
- Enginyer Tècnic Agrícola, en totes les seues especialitats.
  
- Enginyer Tècnic Forestal, en totes les seues especialitats.
  
14. Processos Sanitaris
  
- Diplomat en Infermeria.
  
15. Sistemes Electrotècnics i Automàtics
  
- Diplomat en Radioelectrònica Naval.
  
- Enginyer Tècnic Aeronàutic, especialitat en Aeronavegació.
  
- Enginyer Tècnic en Informàtica de Sistemes.
  
- Enginyer Tècnic Industrial, especialitat en Electricitat, especialitat en Electrònica Industrial.
  
- Enginyer Tècnic en Telecomunicació, en totes les seues especialitats.
  
Les titulacions indicades corresponen al catàleg de títols universitaris oficials i a les que successivament s'hi hagen incorporat.
  
També són equivalents a efecte de docència les titulacions homòlogues a les especificades, segons el Reial Decret 1.954/1994, de 30 de setembre.
  
En el cas que dites titulacions s'hagen obtingut a l'estranger, haurà d'haver-se concedit la corresponent homologació segons el Reial Decret 86/1987, de 16 de gener, o el seu reconeixement a efectes professionals per a l'exercici a Espanya com a professor d'Educació Secundària a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
b) Estar en possessió del títol d'Especialització Didàctica o equivalents. Estan exceptuats d'este requisit els qui posseïsquen el títol de Mestre, Diplomat en Professorat d'Educació General Bàsica, Mestre de Primer Ensenyament o Llicenciat en Pedagogia.
  
Així mateix, de conformitat amb el que establix la disposició transitòria tercera del Reial 118/2004, de 23 de gener, pel qual es regula el títol d'Especialització Didàctica, no serà exigible la possessió del dit títol a aquells participants que aspiren a ingressar en les especialitats de Tecnologia i de Psicologia i Pedagogia i les corresponents als distints ensenyaments de Formació Professional del cos de professors d'Ensenyament Secundari.
  
Igualment, la disposició transitòria primera del Reial Decret 118/2004, de 23 de gener, establix que l'acreditació d'una experiència docent prèvia durant dos cursos acadèmics complets o, si s'escau, durant dotze mesos exercits en períodes discontinus en centres públics o privats d'ensenyament reglat degudament autoritzats, adquirida amb anterioritat a l'1 de setembre de 2005, serà reconeguda com a equivalent a tots els efectes al títol d'Especialització Didàctica o a la qualificació pedagògica reconeguda com a equivalent.
  
1.3. Temaris
  
De conformitat amb el que preveu la disposició transitòria segona del Reial Decret 334/2004, de 27 de febrer, en els procediments selectius d'ingrés i accessos al cos de professors d'Ensenyament Secundari convocats a l'empara de l'oferta d'ocupació pública relativa a l'any 2005 i fins que s'aproven els temaris que de conformitat amb la Llei 10/2002, de 23 de desembre, de Qualitat de l'Educació, s'aplicaran els temaris que es recullen a continuació, a excepció del que es disposa quant a la part B d'estos en els corresponents annexos, que queda sense vigència.
  
- Per a les especialitats de Filosofia, Grec, Llatí, Llengua Castellana i Literatura, Geografia i Història, Matemàtiques, Física i Química, Biologia i Geologia, Dibuix, Francés, Anglés, Música, Educació Física, Informàtica i Tecnologia: Orde de 9 de setembre de 1993 (BOE de 21 de setembre).
  
- Per a les especialitats de Formació i Orientació Laboral, Organització i Projectes en Fabricació Mecànica, Sistemes Electrònics, Organització i Processos de Manteniment de Vehicles, Assessoria i Processos d'Imatge Personal, Construccions Civils i Edificació, Intervenció Sociocomunitària, Hoteleria i Turisme, Processos i Mitjans de Comunicació, Anàlisi i Química Industrial, Organització i Projectes de Sistemes Energètics, Processos de Producció Agrària, Processos de Diagnòstic Clínic i Procediments Ortoprotètics, Processos Sanitaris i Sistemes Electrotècnics i Automàtics: Orde d'1 de febrer de 1996 (BOE de 13 de febrer).
  
- Per a l'especialitat de Llengua i Literatura Valenciana: annex VIII de la present orde.
  
2. Cos de professors d'escoles oficials d'Idiomes
  
2.1. Distribució de places per especialitats i sistemes d'accés
  
2.2. Titulacions exigides
  
Estar en possessió del títol de doctor, enginyer, arquitecte, llicenciat o equivalent a efecte de docència.
  
En el cas que les dites titulacions s'hagen obtingut a l'estranger, haurà d'haver-se concedit la corresponent homologació segons el Reial Decret 86/1987, de 16 de gener, o el seu reconeixement a efectes professionals per a l'exercici a Espanya com a professor d'Escola Oficial d'Idiomes a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
2.3. Temari
  
De conformitat amb el que preveu la disposició transitòria segona del Reial Decret 334/2004, de 27 de febrer, en els procediments selectius d'ingrés i accessos al cos de professors d'escoles oficials convocats a l'empara de l'oferta d'ocupació pública relativa a l'any 2005 i fins que s'aproven els temaris que de conformitat amb la Llei 10/2002, de 23 de desembre, de Qualitat de l'Educació, s'aplicaran els temaris que es recullen en l'Orde de 9 de setembre de 1993 (BOE de 21 de setembre), llevat del que es disposa quant a la part B d'estos en els corresponents annexos, que queda sense vigència.
  
3. Cos de professors de Música i Arts Escèniques
  
3.1. Distribució de places per especialitats i sistemes d'accés
  
3.2. Titulacions exigides
  
Estar en possessió del títol de doctor, llicenciat, enginyer, arquitecte, o equivalent a efecte de docència.
  
De conformitat amb l'annex VI del Reial Decret 334/2004, de 27 de febrer, són equivalents a efecte de docència les titulacions que es detallen a continuació:
  
Per a les especialitats de Música:
  
- Títol de Professor expedit a l'empara del Decret 2.618/1966, de 10 de setembre.
  
- Diploma de Cantant d'Òpera expedit a l'empara del Decret 313/1970, de 29 de gener.
  
Per a les especialitats de Dansa:
  
- Documents acreditatius de la completa superació dels estudis oficials de Dansa expedits de conformitat amb el que disposa el Reial Decret 600/1999, de 16 d'abril.
  
3.3. Temaris
  
De conformitat amb el que preveu la disposició transitòria segona del Reial Decret 334/2004, de 27 de febrer, en els procediments selectius d'ingrés i accessos al cos de professors de Música i Arts Escèniques convocats a l'empara de l'oferta d'ocupació pública relativa a l'any 2005 i fins que s'aproven els temaris que de conformitat amb la Llei 10/2002, de 23 de desembre, de Qualitat de l'Educació, s'aplicaran els temaris que es recullen en l'Orde de 15 de febrer de 2002 (BOE de 19 de febrer), a excepció del que es disposa quant a la part B d'estos en els corresponents annexos, que queda sense vigència.
  
4. Cos de professors d'Arts Plàstiques i Disseny
  
4.1. Distribució de places per especialitats i sistemes d'accés
  
4.2. Titulacions exigides
  
Estar en possessió del títol de doctor, llicenciat, arquitecte o equivalent a efecte de docència.
  
De conformitat amb el que establix l'annex I del Reial Decret 363/2004, de 5 de març, són equivalents a efecte de docència les titulacions que per a cada especialitat es detallen a continuació.
  
1. Disseny d'Interiors
  
- Títol de Disseny, especialitat Disseny d'Interiors.
  
2. Disseny Gràfic
  
- Títol de Disseny, especialitat Disseny Gràfic.
  
En el cas que les dites titulacions s'hagen obtingut a l'estranger haurà d'haver-se concedit la corresponent homologació segons el Reial Decret 86/1987, de 16 de gener o el seu reconeixement a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
4.3. Temaris
  
En els procediments selectius d'ingrés i accés al cos de professors d'Arts Plàstiques i Disseny convocades a l'empara de l'oferta pública d'ocupació relativa a l'any 2005 s'aplicaran els temaris que es recullen en l'Orde ECD/826/2004, de 22 de març (BOE núm. 78, de 31 de març).
  
5. Cos de professors tècnics de Formació Professional
  
5.1. Distribució de places per especialitats i sistemes d'accés
  
5.2. Titulacions exigides
  
Estar en possessió del títol de diplomat universitari, enginyer tècnic, arquitecte tècnic o equivalent a efecte de docència.
  
De conformitat amb el que s'ha establit en l'annex V del Reial Decret 334/2004, de 27 de febrer, són equivalents a efecte de docència les titulacions que per a cada especialitat es detallen a continuació:
  
Manteniment de Vehicles
  
- Tècnic Superior en Automoció.
  
- Tècnic Especialista en Mecànica i Electricitat de l'Automòbil.
  
- Tècnic Especialista en Manteniment de Màquines i Equip de Construcció i Obres.
  
- Tècnic Especialista en Automoció.
  
Mecanitzat i Manteniment de Màquines
  
- Tècnic Superior en Producció per Mecanitzat.
  
- Tècnic Especialista en Muntatge i Construcció de Maquinària.
  
- Tècnic Especialista en Micromecànica de Màquines Ferramentes.
  
- Tècnic Especialista en Micromecànica d'Instruments.
  
- Tècnic Especialista Instrumentalista en Sistemes de Mesura.
  
- Tècnic Especialista Utillatges i Muntatges Mecànics.
  
- Tècnic Especialista Mecànic d'Armes.
  
- Tècnic Especialista en Fabricació Mecànica.
  
- Tècnic Especialista en Màquines Ferramentes.
  
- Tècnic Especialista en Matrius i Motles.
  
- Tècnic Especialista en Control de Qualitat.
  
- Tècnic Especialista en Micromecànica i Rellotgeria.
  
Perruqueria
  
- Tècnic Superior en Assessoria d'Imatge Personal.
  
- Tècnic Especialista en Perruqueria.
  
Producció d'Arts Gràfiques
  
- Tècnic Superior en Producció en Indústries d'Arts Gràfiques.
  
- Tècnic Especialista en Composició.
  
- Tècnic Especialista en Enquadernació.
  
- Tècnic Especialista en Impressió.
  
- Tècnic Especialista en Processos Gràfics.
  
- Tècnic Especialista en Reproducció Fotomecànica.
  
- Tècnic Especialista en Composició d'Arts Gràfiques.
  
5. Soldadura
  
- Tècnic Superior en Construccions Metàl·liques.
  
- Tècnic Especialista en Construccions Metàl·liques i Soldador.
  
- Tècnic Especialista en Soldadura.
  
- Tècnic Especialista en Fabricació Soldada.
  
- Tècnic Especialista en Caldereria en Xapa Estructural.
  
- Tècnic Especialista en Construcció Naval.
  
- Tècnic Especialista en Traçador Naval.
  
Així mateix, i de conformitat amb la disposició transitòria segona del Reial Decret 777/1998, de 30 d'abril, en la seua redacció donada pel Reial Decret 334/2004, de 27 de febrer, són equivalents a efecte de docència, únicament durant les quatre primeres convocatòries de cada especialitat, per a l'ingrés en el cos de professors tècnics de Formació Professional, els títols de Tècnic Especialista i de Tècnic Superior en una especialitat de Formació Professional que pertanga a la família professional corresponent, sempre que acredite, a més, una experiència docent de, com a mínim, dos anys en centres educatius públics dependents de la Conselleria de Cultura, Educació i Esport, llevat de les especialitats de Manteniment de Vehicles, Mecanitzat i Manteniment de Màquines, Operacions i Equips de Producció Agrària, Producció d'Arts Gràfiques i Instal·lacions i Manteniment d'Equips Tèrmics i de Fluids en les quals ja s'han esgotat quatre convocatòries en cadascuna d'estes.
  
En el cas que dites titulacions s'hagen obtingut a l'estranger, haurà d'haver-se concedit la corresponent homologació segons el Reial Decret 86/1987, de 16 de gener, o el seu reconeixement a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
5.3. Temaris
  
De conformitat amb el que preveu la disposició transitòria segona del Reial Decret 334/2004, de 27 de febrer, en els procediments selectius d'ingrés i accessos al cos de professors tècnics de Formació Professional convocats a l'empara de l'oferta d'ocupació pública relativa a l'any 2005 i fins que s'aproven els temaris que de conformitat amb la Llei 10/2002, de 23 de desembre, de Qualitat de l'Educació, s'aplicaran els temaris que es recullen en l'Orde d'1 de febrer de 1996 (BOE de 13 de febrer), a excepció del que es disposa quant a la part B d'estos en els corresponents annexos, que queda sense vigència.
  
TÍTOL II
  
Convocatòria de procediment per a l'adquisició
  
de noves especialitats
  
Es convoca procediment perquè els funcionaris de carrera del cos de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional directament dependents de la Conselleria de Cultura, Educació i Esport puguen adquirir, d'acord amb el títol V del Reial Decret 334/2004, de 27 de febrer, una nova especialitat dins el cos al qual pertanyen de conformitat amb el que s'ha establit en les bases següents:
  
15. Normes generals
  
15.1. Les especialitats que podran adquirir-se mitjançant este procediment seran les mateixes que les convocades per a estos cossos pel procediment d'ingrés lliure.
  
15.2. A este procediment, en tot el que no s'haja previst en esta convocatòria, se li aplicarà allò que s'ha disposat en la convocatòria de procediments selectius d'ingrés i accés que conjuntament es porta a terme per esta orde.
  
15.3. El nombre de sol·licituds per especialitat condicionarà el nombre de tribunals, i també els seus llocs d'actuació.
  
16. Sistema d'habilitació
  
Conformement al que establix l'article 46 del Reial Decret 334/2004, de 27 de febrer, el sistema d'habilitació consistirà en la realització d'una prova, que constarà de l'exposició oral d'un tema de l'especialitat a què s'opta, elegit pel candidat d'entre quatre extrets a l'atzar dels que componen del temari. L'exposició tindrà dos parts, la primera part versarà sobre els aspectes científics del tema. En la segona, l'opositor haurà de fer referència a la relació del tema amb el currículum oficial actualment vigent en la Comunitat Valenciana i en desenvoluparà un aspecte didàctic, aplicat a un determinat nivell prèviament establit per ell. Acabada l'exposició, el tribunal podrà realitzar un debat amb el candidat sobre el contingut de la seua intervenció.
  
L'exposició i debat referits en el paràgraf anterior, que seran públics, tindran una durada màxima, respectivament, d'una hora i de trenta minuts. L'aspirant disposarà, almenys, de dos hores per a la seua preparació, podent-hi utilitzar el material que estime oportú.
  
Per a totes les especialitats del cos de professors de Música i Arts Escèniques, la prova incorporarà continguts de caràcter pràctic, que s'ajustaran al que disposa l'annex VI.
  
17. Requisits dels candidats
  
Per a ser admés al procediment d'habilitació, l'aspirant haurà de reunir els requisits següents:
  
a) Ser funcionari de carrera del cos de professors d'Ensenyament Secundari, del cos de professors d'escoles oficials d'Idiomes, del cos de professors de Música i Arts Escèniques, del cops de professors d'Arts Plàstiques i Disseny o del cos de professors tècnics de Formació Professional amb destinació en l'àmbit de gestió de la Conselleria de Cultura, Educació i Esport.
  
En el cas de funcionaris en situació d'excedència voluntària i dels adscrits en places a l'exterior o anàlegs, el compliment d'este requisit s'entendrà referit a l'últim centre de destinació immediatament anterior.
  
b) Posseir el nivell de titulació i els altres requisits que s'exigixen per a l'ingrés lliure en l'especialitat que s'hi pretenga adquirir, llevat de l'acreditació dels idiomes oficials de la Comunitat Valenciana.
  
Estos requisits hauran de posseir-se en el dia d'acabament del termini de presentació de sol·licituds.
  
18. Sol·licituds
  
18.1. Forma. Els qui desitgen prendre part en este procediment hauran de fer-ho constar en instància, conforme al model oficial, que els serà facilitada gratuïtament en les direccions territorials de Cultura, Educació i Esport de la Generalitat Valenciana, i que també podrà ser impresa mitjançant la pàgina d'Internet de la Conselleria de Cultura, Educació i Esport (http://www.cult.gva.es/dgp).
  
Esta sol·licitud tindrà assignat un número de referència identificador que serà diferent en cadascuna d'elles, per la qual cosa haurà de ser necessàriament un exemplar original (amb dos fulls autocopiadors) o bé un joc de tres còpies impreses mitjançant Internet, de manera que no se'n podran fer fotocòpies, atés que cada sol·licitud ha de tindre un número de referència diferenciat.
  
En omplir la dita sol·licitud es farà constar en els requadres corresponents de la instància el cos al qual pertanyen i el codi i nom de l'especialitat per la qual s'hi desitja participar. Així mateix, hauran de marcar amb una X el requadre que apareix en el subapartat 5 de l'apartat 1.5 de la instància. No es podrà presentar més d'una instància llevat que s'opte a més d'una especialitat. En este cas, s'haurà de presentar una sol·licitud per cadascuna de les especialitats per les quals hi participe.
  
18.2. Les sol·licituds es dirigiran al director general de Personal Docent de la Conselleria de Cultura, Educació i Esport i es presentaran preferentment en les direccions territorials de Cultura, Educació i Esport d'Alacant, Castelló o València o bé als llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià.
  
En el cas que s'opte per presentar la sol·licitud davant d'una oficina de Correus, es farà en sobre obert perquè la instància siga datada i segellada pel funcionari de Correus abans de ser certificada. Si no es realitza d'esta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites pels espanyols a l'estranger podran cursar-se, en el termini assenyalat en l'apartat 18.3 de la present base, a través de les representacions diplomàtiques o consulars espanyoles corresponents, que les remetran seguidament a l'organisme competent.
  
Els interessats adjuntaran a la sol·licitud fotocòpia del document nacional d'identitat.
  
18.3. El termini de presentació de sol·licituds serà de vint dies naturals, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
18.4. Els aspirants que participen en este procediment no abonaran cap quantitat pels drets d'examen.
  
19. Admissió d'aspirants
  
A este respecte, és d'aplicació en esta convocatòria d'adquisició de noves especialitats la base 4 de la convocatòria de procediments selectius d'ingrés i d'accés que, conjuntament, es duu a terme per la present orde.
  
20. Tribunals
  
20.1. Els tribunals per a este procediment seran els mateixos que actuen en els procediments regulats en el títol I.
  
20.2. Correspon als tribunals:
  
a) La valoració dels coneixements propis i específics de l'àmbit cultural, científic o artístic de l'especialitat a què fa referència l'article 46 del Reial Decret 334/2004, de 27 de febrer.
  
b) L'elaboració de les llistes dels aspirants que han sigut declarats aptes.
  
c) L'elevació de les llistes a què fa referència el paràgraf anterior a l'òrgan convocant.
  
En el desenvolupament del procediment, els tribunals han de resoldre tots els dubtes que hi puguen sorgir en aplicació d'estes normes, i també el que s'ha de fer en els casos no prevists.
  
21. Començament i desenvolupament de les proves
  
El començament i el desenvolupament de les proves es realitzarà de conformitat amb el que disposa la base 6 de la convocatòria de procediments selectius d'ingrés i d'accés.
  
22. Qualificació
  
22.1. Valoració de la prova. Els tribunals valoraran la prova com a apte o no apte, i obtindran la nova o noves especialitats únicament els aspirants qualificats com a aptes.
  
22.2. Finalitzada la prova, els tribunals faran pública, als taulers d'anuncis dels locals on actuen, la llista d'aspirants que han obtingut la qualificació d'aptes i, així mateix, elevaran una còpia d'esta a l'òrgan convocant que també la farà pública als taulers d'anuncis de les direccions territorials de Cultura, Educació i Esport i en la Conselleria de Cultura, Educació i Esport.
  
22.3. Una vegada comprovat que els aspirants que han obtingut la qualificació d'apte reunixen els requisits exigits en la base 17 d'esta convocatòria, la Direcció General de Personal Docent publicarà en el Diari Oficial de la Generalitat Valenciana la resolució amb les llistes úniques d'aspirants que han aconseguit una nova especialitat.
  
Contra dita resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
Publicada la llista esmentada, les direccions territorials de Cultura, Educació i Esport expediran als interessats la credencial d'habilitació.
  
Normes finals
  
1. D'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, la falta de resolució expressa a les sol·licituds o reclamacions regulades en esta orde tindrà efectes desestimatoris de la sol·licitud o reclamació.
  
2. De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, podrà ser recorreguda potestativament en reposició davant el conseller de Cultura, Educació i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana, o bé, cabrà plantejar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 14 d'abril de 2005
  
El conseller de Cultura, Educació i Esport
  
ALEJANDRO FONT DE MORA TURÓN
  
ANNEX I
  
BAREM PER A LA VALORACIÓ DE MÈRITS PER A L'INGRÉS EN ELS COSSOS DE PROFESSORS D'ENSENYAMENT SECUNDARI, PROFESSORS D'ESCOLES OFICIALS D'IDIOMES, PROFESSORS DE MÚSICA I ARTS ESCÈNIQUES, PROFESSORS D'ARTS PLÀSTIQUES I DISSENY I PROFESSORS TÈCNICS DE FORMACIÓ PROFESSIONAL, PELS PROCEDIMENTS D'INGRÉS LLIURE I DE RESERVA DE MINUSVÀLIDS.
  
Els aspirants no podran aconseguir més de 10 punts per la valoració dels seus mèrits.
  
I. Experiència docent prèvia (fins a un màxim de cinc punts)
  
1.1. Per cada any d'experiència docent en especialitats del cos a què opta l'aspirant en centres públics: 1,000 punt. Per cada mes 0,0833 punts.
  
Documentació acreditativa: full de servicis certificat per la direcció territorial de Cultura, Educació i Esport o òrgan competent del Ministeri d'Educació i Ciència o d'una altra administració educativa o, si hi manca, certificat del secretari del centre amb el vistiplau del director, on conste la presa de possessió i cessament.
  
1.2. Per cada any d'experiència docent en especialitats de distints cossos a què opta l'aspirant en centres públics: 0,500 punts.
  
Per cada mes 0,0416 punts.
  
Documentació acreditativa: full de servicis certificat per la direcció territorial de Cultura, Educació i Esport o òrgan competent del Ministeri d'Educació i Ciència o d'una altra administració educativa o, si hi manca, certificat del secretari del centre amb el vistiplau del director, on conste la presa de possessió i cessament.
  
1.3. Per cada any d'experiència docent en especialitats del mateix nivell educatiu que l'impartit pel cos a què opta l'aspirant en altres centres: 0,500 punts.
  
Per cada mes 0,0416 punts.
  
Documentació acreditativa: Certificat del director amb el vistiplau del Servici d'Inspecció Educativa, on conste la durada real dels servicis.
  
1.4. Per cada any d'experiència docent en especialitats de distint nivell educatiu que l'impartit pel cos a què opta l'aspirant en altres centres: 0,250 punts.
  
Per cada mes 0,0208 punts.
  
Documentació acreditativa: Certificat del director amb el vistiplau del Servici d'Inspecció Educativa, on conste la durada real dels servicis.
  
Per este apartat I només es tindrà en compte un màxim de cinc anys, cadascun dels quals haurà de ser valorat en un sol dels apartats anteriors. Així mateix, no s'hi podrà acumular les puntuacions corresponents als apartats anteriors quan els servicis s'hagen prestat simultàniament en més d'un centre docent.
  
En el cas de centres que no estiguen actualment en funcionament, l'experiència docent podrà justificar-se, en defecte del certificat del director, amb el vistiplau del Servici d'Inspecció Educativa, mitjançant certificat expedit pel dit servici, de conformitat amb les dades que existisquen en la dita unitat.
  
Només es valoraran els servicis prestats en els ensenyaments que correspon impartir als cossos regulats en la LOQE.
  
Els servicis prestats a l'estranger s'acreditaran mitjançant certificats expedits pels ministeris d'educació dels països respectius, en els quals haurà de constar el temps de prestació de servicis i el caràcter del centre, públic o privat, el nivell educatiu i la matèria impartida. Els servicis prestats a l'estranger es valoraran pel subapartat que corresponga segons les dades que continga el certificat. Els dits certificats hauran de presentar-se traduïts a alguna de les llengües oficials de la Comunitat Valenciana.
  
S'entén per centres públics els centres integrats en la xarxa pública de centres creats i sostinguts per les administracions educatives.
  
II. Formació acadèmica (fins a un màxim de cinc punts)
  
2.1. Expedient acadèmic en el títol al·legat (fins a un màxim d'un punt i mig)
  
Per este apartat es valorarà exclusivament, de la manera que s'indica a continuació, la nota mitjana que s'obtinga de l'expedient acadèmic del títol al·legat sempre que es corresponga amb el nivell de titulació exigit amb caràcter general per a l'ingrés en el cos (doctor, llicenciat, enginyer o arquitecte per a cossos docents de grup A, o diplomat universitari, enginyer tècnic o arquitecte tècnic per a cossos docents de grup B).
  
Des de 5,01 fins a 5,99: 0,500 punts
  
Des de 6 fins a 7,5: 1,000 punt
  
Des de 7,51 fins a 10: 1,500 punts
  
El càlcul de la nota mitjana es realitzarà sumant les puntuacions de totes les assignatures i dividint el resultat pel nombre d'assignatures.
  
Per a l'obtenció de la nota mitjana en els casos que no figure l'expressió numèrica concreta s'aplicaran les equivalències següents:
  
Aprovat: 5,000
  
Bé: 6,000
  
Notable: 7,000
  
Excel·lent: 9,000
  
Matrícula d'honor: 10,000
  
Si el certificat acadèmic conté alguna qualificació donada, al seu torn, en forma literal i numèrica, haurà d'utilitzar-se per al càlcul de la mitjana l'expressió numèrica de la dita qualificació.
  
Les qualificacions que no apareguen en el certificat acadèmic, ni en forma literal ni en forma numèrica per constar com a aptes o convalidades, seran qualificades amb 5 punts.
  
En cap cas s'adoptarà com a puntuació mitjana de l'expedient acadèmic la nota mitjana d'este si apareguera en el certificat, tant si ve donada en forma numèrica com en forma literal, així com tampoc es tindran en compte per a la seua obtenció les qualificacions corresponents a projectes final de carrera, tesines o qualificacions anàlogues, ni els crèdits obtinguts per activitats formatives no integrades en el pla d'estudis.
  
Documentació acreditativa: El candidat haurà de remetre certificat acadèmic personal, original o fotocòpia compulsada/confrontada, en què consten les puntuacions corresponents a totes les assignatures i cursos exigits per a l'obtenció del títol al·legat.
  
A este efecte, els aspirants el títol dels quals haja sigut obtingut a l'estranger hauran d'aportar certificat expedit per l'administració educativa del país en què es va obtindre on s'indique la nota mitjana deduïda de les qualificacions obtingudes en tota la carrera i expresse, a més, la qualificació màxima que pot obtindre's d'acord amb el sistema acadèmic corresponent, a l'efecte de determinar la seua equivalència amb les qualificacions espanyoles.
  
2.2. Doctorat i premis extraordinaris
  
2.2.1. Per posseir el títol de doctor: 1,000 punt.
  
Documentació acreditativa: Certificat acadèmic o fotocòpia compulsada/confrontada del títol de doctor o certificat de pagament de drets d'expedició (Orde de 8 de juliol de 1988, del Ministeri d'Educació i Ciència).
  
2.2.2. Per haver obtingut premi extraordinari en el doctorat: 0,500 punts.
  
Documentació acreditativa: Document justificatiu.
  
2.3. Altres titulacions universitàries. Per este apartat es valoraran les titulacions universitàries de caràcter oficial, en el cas que no hagueren sigut al·legades com a requisit per a l'ingrés en la funció pública docent.
  
2.3.1. Titulacions de primer cicle.
  
Per cada diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 1,000 punt.
  
En el cas d'aspirants a cossos de funcionaris docents de grup B, no es valoraran per este apartat, en cap cas, el primer títol o estudis d'esta naturalesa que presente l'aspirant.
  
En el cas d'aspirants a cossos de funcionaris docents de grup A, no es valoraran per este apartat, en cap cas, el títol o estudis d'esta naturalesa que haja sigut necessari superar per a l'obtenció del primer títol de llicenciat, enginyer o arquitecte que presente l'aspirant.
  
Documentació acreditativa: Certificat acadèmic o fotocòpia compulsada/confrontada del títol al·legat per a l'ingrés en el cos, i també de tots els que presenten com a mèrits o, si s'escau, certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol). En el cas d'estudis corresponents al primer cicle d'una llicenciatura, certificat acadèmic en què se n'acredite la superació.
  
2.3.2. Titulacions de segon cicle. Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 1,000 punt.
  
En el cas d'aspirants a cossos de funcionaris docents de grup A, no es valoraran per este apartat, en cap cas, el títol o estudis d'esta naturalesa que haja sigut necessari superar (primer cicle, segon cicle o, si s'escau, ensenyaments complementaris) per a l'obtenció del primer títol de llicenciat, enginyer o arquitecte que presente l'aspirant.
  
Documentació acreditativa: Certificat acadèmic o fotocòpia compulsada/confrontada del títol al·legat per a l'ingrés en el cos, i també de tots els que presenten com a mèrits o, si s'escau, certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol). En el cas d'estudis corresponents al segon cicle, certificat acadèmic en què se n'acredite la superació. La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.
  
Als efectes d'este apartat, els aspirants que hi al·leguen un títol que haja sigut obtingut a l'estranger hauran d'aportar la corresponent homologació o certificat acadèmic on s'acredite la superació dels estudis corresponents al primer cicle o al segon, tenint en compte que la presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.
  
2.4. Titulacions d'ensenyament de règim especial i de la formació professional específica
  
Per este apartat es valoraran les titulacions dels ensenyaments de règim especial atorgades per les escoles oficials d'Idiomes, conservatoris professionals i superiors de Música i Escoles d'Art, i també les de formació professional específica, en cas de no haver sigut al·legades com a requisit per a l'ingrés en la funció pública docent o, si s'escau, no hagen sigut necessàries per a l'obtenció del títol al·legat, de la forma següent:
  
2.4.1. Per cada títol de Música i Dansa, grau mitjà: 0,500 punts.
  
Documentació acreditativa: Certificat acadèmic o fotocòpia compulsada/confrontada del títol al·legat per a l'ingrés en el cos, i també certificat acadèmic on conste que s'ha aconseguit el grau mitjà o fotocòpia compulsada/confrontada del títol al·legat o, si s'escau, certificat del pagament de drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol).
  
2.4.2. Per cada certificat d'aptitud de les escoles oficials d'Idiomes: 0,500 punts.
  
Documentació acreditativa: Certificat acadèmic o fotocòpia compulsada/confrontada del títol al·legat o, si s'escau, certificat del pagament de drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol).
  
2.4.3. Per cada títol de tècnic superior d'Arts Plàstiques i Disseny: 0,200 punts.
  
Documentació acreditativa: Certificat acadèmic on conste que ha superat els estudis conduents a l'obtenció del títol o fotocòpia compulsada/confrontada d'este.
  
2.4.4. Per cada títol de tècnic superior de Formació Professional: 0,200 punts.
  
Documentació acreditativa: Certificat acadèmic on conste que ha superat els estudis conduents a l'obtenció del títol o fotocòpia compulsada/confrontada d'este.
  
III. Altres mèrits (fins a un màxim de dos punts)
  
3.1. Per cada curs de formació o perfeccionament superat, convocats per les administracions educatives, per institucions sense ànim de lucre, quan hagen sigut homologats o reconeguts per les administracions esmentades, o per universitats, relacionats bé amb els aspectes científics o didàctics de l'especialitat a què s'opta o bé amb l'organització escolar, les noves tecnologies aplicades a l'educació, l'ensenyament en valencià, la psicopedagogia i la sociologia de l'educació. (Es puntuarà fins a un màxim d'un punt i mig):
  
- durada no inferior a 30 hores: 0,200 punts.
  
- durada no inferior a 100 hores: 0,500 punts.
  
A estos efectes seran acumulables els cursos no inferiors a quinze hores que hagen sigut realitzats en els CEFIRE o centres anàlegs d'altres administracions educatives i estiguen relacionats amb la mateixa matèria.
  
Documentació acreditativa: Certificat d'estos cursos expedit per l'òrgan o autoritat competent de la corresponent administració educativa, institució o universitat en què conste de manera expressa el nombre d'hores de durada del curs i, si s'escau, l'homologació o reconeixement; si no s'aporta l'esmentat certificat, no s'obtindrà puntuació per este apartat.
  
3.2. Per cada curs que no reunisca els requisits de l'apartat 3.1, seminari, grup de treball i projecte de formació en centres que hagen sigut convocats per les administracions educatives, per institucions sense ànim de lucre, que hagen sigut homologats o reconeguts per les administracions esmentades, o per universitats. Es puntuarà 0,050 punts per cada 20 hores, no puntuant-se la resta d'hores inferiors a 20. (Es puntuarà fins a un màxim de mig punt).
  
Documentació acreditativa: Certificat d'estos cursos expedit per l'òrgan o autoritat competent de la corresponent administració educativa o universitat en què conste de manera expressa el nombre d'hores de durada del curs i, si s'escau, l'homologació o reconeixement; si en el dit certificat no figura el nombre d'hores o no s'hi fa constar l'homologació o reconeixement, no s'obtindrà puntuació per este apartat.
  
3.3. Exclusivament per a l'especialitat d'Educació Física
  
Per figurar o haver figurat en la relació d'Esportistes d'Alt Nivell segons el Reial Decret 1.467/1997, de 19 de setembre, o en la d'Esportistes d'Elit de la Comunitat Valenciana de Nivell A segons la Llei 4/1993, de 20 de desembre, de la Generalitat Valenciana, o per complir les condicions establides en la disposició transitòria de l'Orde de 15 d'octubre de 1997, de la Conselleria de Benestar Social: 2,000 punts.
  
Per figurar o haver figurat en la relació d'Esportistes d'Elit de la Comunitat Valenciana de nivell B segons la Llei 4/1993, de 20 de desembre, de la Generalitat Valenciana, o per complir les condicions establides en la disposició transitòria de l'Orde de 15 d'octubre de 1997, de la Conselleria de Benestar Social: 1,000 punt.
  
Documentació acreditativa: Certificat de l'organisme competent en què conste expressament la qualificació o fotocòpia del Diari Oficial de la Generalitat Valenciana o del Boletín Oficial del Estado on aparega relacionat.
  
Notes
  
Primera. Únicament seran baremats els mèrits perfeccionats fins a la data d'acabament del termini de presentació de sol·licituds.
  
Segona. En cap cas seran valorats per l'apartat III (altres mèrits) els cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.
  
Així mateix, tampoc seran valorats els cursos o activitats la finalitat dels quals siga l'obtenció del títol d'Especialització Didàctica, o del certificat d'Adaptació Pedagògica.
  
Així mateix, no podran considerar-se a l'efecte de la seua valoració els mèrits indicats en els apartats 3.1 i 3.2 que hagen sigut realitzats amb anterioritat a l'obtenció del títol exigit per al seu ingrés en el cos.
  
Tercera. Els documents redactats en llengües d'altres comunitats autònomes hauran de traduir-se en una de les dos llengües oficials de la Comunitat Valenciana per a la seua validesa, de conformitat amb el que preveu l'article 36 de la Llei 30/1992, de 26 de novembre.
  
En el cas de llengües estrangeres, s'haurà de traduir per intèrpret jurat.
  
ANNEX II
  
BAREM PER A LA VALORACIÓ DELS MÈRITS PER ALS SISTEMES D'ACCESSOS ENTRE ELS COSSOS DE FUNCIONARIS DOCENTS
  
Els aspirants no podran aconseguir més de 10 punts per la valoració dels seus mèrits.
  
I. Treball desenvolupat (fins a un màxim de cinc punts i mig)
  
1.1. Antiguitat (fins a un màxim de quatre punts)
  
Per cada any de servicis efectius prestats en situació de servici actiu com a funcionari de carrera en el cos des del qual s'aspira a l'accés: 0,500 punts. En el cas dels aspirants al procés selectiu d'accés a cos de grup superior es computaran els servicis que sobrepasse els sis exigits com a requisit
  
Documentació acreditativa: full de servicis certificat per la direcció territorial de Cultura, Educació i Esport o òrgan competent del Ministeri d'Educació i Ciència o d'una altra administració autonòmica.
  
1.2. Exercici de funcions específiques i avaluació voluntària (fins a un màxim de dos punts i mig)
  
1.2.1.a) Per tindre adquirida la categoria de director: 1,000 punt.
  
1.2.1.b) Per cada any com a director en un centre docent públic o d'un servici educatiu: 0,200 punts.
  
1.2.1.c) Per cada any com a cap d'Estudis o secretari, vicedirector o vicesecretari en centres docent públics, professor delegat en seccions de Formació Professional o cap d'Estudis en extensions de Batxillerat o en seccions d'Ensenyament Secundari: 0,100 punts.
  
Documentació acreditativa: fotocòpia compulsada/confrontada del document justificatiu del nomenament expedit per les direccions territorials de Cultura, Educació i Esport o òrgan competent del Ministeri d'Educació i Ciència o de la resta d'administracions autonòmiques en què conste la data i la presa de possessió i de cessament o continuïtat, si s'escau.
  
1.2.2. Per cada any com a membres electes com a representants del professorat en el consell escolar del centre: 0,100 punts.
  
Documentació acreditativa: fotocòpia compulsada/confrontada del document justificatiu del nomenament en què conste la presa de possessió i cessament o continuïtat, si s'escau.
  
II. Cursos de formació i perfeccionament superats (fins a un màxim de tres punts)
  
Per cada curs convocat per les administracions educatives, per institucions sense ànim de lucre que hagen sigut homologats o reconeguts per les administracions esmentades, o per les universitats, relacionats bé amb els aspectes científics o didàctics de l'especialitat a què s'opta, o bé amb l'organització escolar, les noves tecnologies aplicades a l'educació, l'ensenyament en valencià, la didàctica, la psicopedagogia i sociologia de l'educació.
  
2.1. De durada no inferior a 30 hores: 0,250 punts (per este apartat es podrà valorar fins a 1 punt).
  
A estos efectes seran acumulables els cursos de durada no inferior a quinze hores que hagen sigut realitzats en els CEFIRE o centres anàlegs i relacionats amb la mateixa matèria.
  
2.2. De durada no inferior a 100 hores: 0,500 punts (per este apartat es podrà valorar fins a 2 punts).
  
Documentació acreditativa: Certificat expedit per l'òrgan o autoritat competent de l'administració educativa o de la universitat convocant dels cursos en què conste expressament el nombre d'hores de durada del curs i, si s'escau, l'homologació o el reconeixement.
  
III. Mèrits acadèmics i altres mèrits (fins a un màxim de tres punts)
  
3.1. Mèrits acadèmics (fins a un màxim d'un punt i mig)
  
a) Pel grau de doctor en la titulació al·legada per a l'ingrés en el cos: 0,300 punts.
  
Documentació acreditativa: fotocòpia compulsada/confrontada del títol de doctor o certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol).
  
b) Per cada títol superior distint a l'al·legat per a l'ingrés en el cos: 0,200 punts.
  
Documentació acreditativa: fotocòpia compulsada/confrontada del títol al·legat per a l'ingrés en el cos, i també de tots els que s'acrediten com a mèrits o certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol).
  
c) Per cada títol superior en altres seccions, branques o especialitats diferents de les anteriors acreditats o de l'al·legat per a l'ingrés en el cos: 0,100 punts.
  
Documentació acreditativa: fotocòpia compulsada/confrontada del títol exigit per a l'ingrés en el cos, i també de tots els que s'acrediten com a mèrits o certificat del pagament dels drets d'expedició conformement a l'Orde de 8 de juliol de 1988, del Ministeri d'Educació i Ciència (BOE de 13 de juliol).
  
Als efectes dels subapartats b) i c) anteriors, en cap cas es valoraran els estudis que hagen sigut necessaris superar (primer cicle, segon cicle o, si s'escau, ensenyaments complementaris) per a l'obtenció del primer títol que es posseïsca de llicenciat, arquitecte o enginyer superior.
  
3.2. Per publicacions relacionades amb l'especialitat o amb la didàctica general, projectes i innovacions tècniques i mèrits artístics. Per este apartat es podrà valorar fins a 1,500 punts.
  
Documentació acreditativa: els exemplars corresponents, en què conste el ISBN, els programes, crítiques i, si s'escau, l'acreditació d'haver obtingut premis.
  
Notes
  
Primera. Únicament seran baremats els mèrits perfeccionats fins a la data d'acabament del termini de presentació de sol·licituds.
  
Segona. En cap cas seran valorats els cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau. Així mateix, tampoc seran valorats els cursos o activitats la finalitat dels quals siga l'obtenció del títol d'Especialització Didàctica, o del certificat d'Adaptació Pedagògica.
  
Així mateix, no podran considerar-se a l'efecte de la seua valoració els mèrits indicats en els apartats 2.1 i 2.2 que hagen sigut realitzats amb anterioritat a l'obtenció del títol exigit per al seu ingrés en el cos.
  
Tercera. Els documents redactats en llengües d'altres comunitats autònomes s'hauran de traduir a una de les dos llengües oficials de la Comunitat Valenciana per a la seua validesa, de conformitat amb el que preveu l'article 36 de la Llei 30/1992, de 26 de novembre.
  
En el cas de llengües estrangeres haurà de traduir-se mitjançant intèrpret jurat.
  
ANNEX III
  
PROGRAMACIÓ DIDÀCTICA
  
Cos de professors d'Ensenyament Secundari i professors tècnics de Formació Professional
  
A) La programació didàctica es correspondrà amb les característiques següents:
  
En les especialitats de Filosofia, Grec, Llatí, Llengua Castellana i Literatura, Geografia i Història, Matemàtiques, Física i Química, Biologia i Geologia, Dibuix, Francés, Anglés, Música, Educació Física, Tecnologia i Llengua i Literatura Valenciana la programació estarà referida al desenvolupament del currículum d'una especialitat per a un any acadèmic en relació a un curs d'Educació Secundària Obligatòria, Batxillerat o cicles formatius de Formació Professional elegit pel candidat i haurà d'organitzar-se en un mínim de 15 unitats didàctiques, que hauran d'estar numerades.
  
La programació didàctica en les especialitats de Francés, Anglés, Llengua i Literatura Valenciana i Llengua Castellana i Literatura haurà de redactar-se en l'idioma corresponent.
  
En les especialitats referides a la formació professional específica, la programació haurà de versar sobre el desenvolupament del currículum en un mòdul de Formació Professional i haurà d'organitzar-se en un mínim de 15 unitats didàctiques, que hauran d'estar numerades.
  
B) Les programacions didàctiques hauran de contindre com a mínim els apartats següents:
  
- Objectius.
  
- Continguts.
  
- Metodologia: orientacions didàctiques.
  
- Criteris d'avaluació.
  
- Atenció als alumnes amb necessitats educatives específiques.
  
- Recursos materials.
  
La programació didàctica tindrà, sense incloure annexos, una extensió màxima de 60 folis, format DIN A4, escrits a una sola cara i doble espai, amb una lletra tipus Arial o semblant de 12 punts de grandària.
  
Cos de professors d'escoles oficials d'Idiomes
  
A) La programació didàctica es correspondrà amb les característiques següents:
  
La programació estarà referida al desenvolupament del currículum d'una especialitat i haurà d'organitzar-se com a mínim en 6 unitats del cicle elemental, 6 unitats del cicle superior i 3 unitats de continguts progressius entre ambdós cicles, que hauran d'estar numerades.
  
La programació didàctica haurà de redactar-se en l'idioma corresponent.
  
B) Les programacions didàctiques hauran de contindre com a mínim els apartats següents:
  
- Introducció al tema corresponent.
  
- Temps aproximat de desenvolupament.
  
- Cicle o curs al qual va dirigit essencialment. Perfil de l'alumnat. Valoració inicial del grup d'alumnat.
  
- Contingut lingüístic.
  
- Tòpic: vocabulari.
  
- Activitats organitzades per destreses per a desenvolupar en l'aula.
  
- Objectius comunicatius: generals i específics.
  
- Procediments i mètodes de treball.
  
- Aptituds de l'alumnat.
  
- Mesures i activitats per a l'avaluació.
  
- Altres activitats per a desenvolupar fora de l'aula.
  
La programació didàctica tindrà, sense incloure annexos, una extensió màxima de 60 folis, format DIN A4, escrits a una sola cara i doble espai, amb una lletra tipus Arial o semblant de 12 punts de grandària.
  
Cos de professors de Música i Arts Escèniques
  
A) La programació didàctica es correspondrà amb el grau mitjà de Música o de Dansa de l'especialitat per la qual s'hi participa. En la dita programació s'especificaran els objectius, continguts, criteris d'avaluació i metodologia i haurà d'organitzar-se en un mínim de 15 unitats didàctiques, que hauran d'estar numerades.
  
B) Els elements que es tindran en compte per a l'elaboració de la unitat didàctica, seran els següents:
  
- Referència al curs o cursos que es programa.
  
- Objectius generals i específics que es pretenen aconseguir.
  
- Seqüenciació de continguts.
  
- Metodologia: orientacions didàctiques.
  
- Adequació del procés d'ensenyament-aprenentatge a les aptituds de l'alumne.
  
- Procediments d'avaluació.
  
- Activitats a desenvolupar fora de l'aula, necessàries per a la superació dels objectius programats.
  
La programació didàctica tindrà, sense incloure annexos, una extensió màxima de 60 folis, format DIN A4, escrits a una sola cara i doble espai, amb una lletra tipus Arial o semblant de 12 punts de grandària.
  
Cos de professors d'Arts Plàstiques i Disseny
  
A) La programació didàctica en les especialitats de Disseny d'Interiors; Disseny Gràfic; Fotografia; Materials i Tecnologia:
  
Ceràmica i Vidre; Materials i Tecnologia: Disseny; Mitjans Audiovisuals; Mitjans Informàtics, i Organització Industrial i Legislació hauran de versar sobre el desenvolupament del currículum d'una especialitat, els seus continguts terminals distribuïts per cursos per a un any, i haurà d'organitzar-se per a estudis superiors de disseny en 7 unitats didàctiques i per als cicles formatius de formació específica en 8 unitats didàctiques, que hauran d'estar numerades.
  
B) Les programacions didàctiques hauran de contindre com a mínim els apartats següents:
  
- Objectius.
  
- Continguts.
  
- Cicle o curs a què va dirigit essencialment. Perfil de l'alumne.
  
- Temps aproximat de desenvolupament.
  
- Activitats per a desenvolupar fora de l'aula.
  
- Procediments d'avaluació.
  
La programació didàctica tindrà, sense incloure annexos, una extensió màxima de 60 folis, format A4, escrits a una sola cara i doble espai, amb una lletra tipus Arial o semblant grandària de 12 punts.
  
ANNEX IV
  
ASPIRANTS QUE NO POSSEÏSQUEN
  
LA NACIONALITAT ESPANYOLA
  
Cognoms:
  
Nom:
  
DNI o document semblant del país d'origen:
  
Cos:
  
Especialitat:
  
Nacionalitat:
  
Requisits de participació base 2.1.1.a) per a nacionals d'estats no membres de la Unió Europea:
  
????????????????????????-
  
EXEMPCIÓ DE LA PROVA D'ESPANYOL
  
A) Estic exempt de realització de la prova d'acreditació de coneixements de castellà per posseir (del qual presente fotocòpia compulsada):
  
 Diploma d'Espanyol com a Llengua Estrangera (nivell superior), establit pel Reial Decret 1.137/2002, de 31 d'octubre (BOE de 8 de novembre).
  
 Certificat d'Aptitud d'Espanyol per a Estrangers expedit per les escoles oficials d'Idiomes.
  
 Títol de Llicenciat en Filologia Hispànica o Romànica.
  
 Certificat acadèmic en què conste que s'han realitzat a l'Estat espanyol tots els estudis conduents a la titulació al·legada per a l'ingrés en el cos a què s'opta.
  
B) Estic exempt de la realització de la prova d'acreditació de coneixements de castellà per (informació que ja està en poder de l'administració convocant):
  
 Haver obtingut la qualificació d'apte en la prova corresponent a les oposicions convocades a partir de l'any 2002.
  
Data i signatura
  
ANNEX V
  
MODEL DE DECLARACIÓ JURADA O PROMESA
  
Nom i cognoms: ?, amb domicili a ?, i amb document nacional d'identitat número ?, declare sota jurament/promesa, a efecte de ser nomenat funcionari del cos ?, que no he sigut separat del servici de cap de les administracions públiques i que no em trobe inhabilitat per a l'exercici de funcions públiques.
  
Data i signatura
  
MODEL DE DECLARACIÓ JURADA/PROMESA PER A ASPIRANTS QUE NO POSSEÏSQUEN LA NACIONALITAT ESPANYOLA
  
Nom i cognoms: ?, amb domicili a ?, i amb document nacional d'identitat número ?, declare sota jurament o promesa, a l'efecte de ser nomenat funcionari del cos ?, que no he estat sotmés a cap sanció disciplinària o condemna penal que m'impossibilite l'accés a la funció pública.
  
Data i signatura
  
ANNEX VI
  
CARACTERÍSTIQUES DE LA PROVA DE CONTINGUT PRÀCTIC
  
1. Cos de professors d'Ensenyament Secundari
  
Filosofia
  
L'exercici pràctic constarà de tres parts:
  
1. Anàlisi historicosemàntica d'un terme filosòfic.
  
2. Comentari d'un text filosòfic.
  
3. Resolució d'un problema ètic o lògic.
  
La qualificació serà la mitjana aritmètica dels tres exercicis.
  
Per a la realització d'esta prova, els opositors disposaran d'un temps de quatre hores.
  
Grec/Llatí
  
L'exercici pràctic constarà de tres exercicis de traducció:
  
1. Un text en prosa per a traduir-lo sense diccionari.
  
2. Un text en prosa per a traduir-lo amb diccionari i comentari sintacticoestilístic, sociocultural o històric, segons les característiques de l'autor.
  
3. Un text en vers per a traduir-lo amb diccionari i comentari foneticomorfològic i mètric.
  
Els texts proposats hauran de ser dels autors que figuren en el qüestionari que regix per al concurs oposició.
  
La nota serà la mitjana aritmètica dels tres exercicis realitzats.
  
Per a la realització d'esta prova, els opositors disposaran d'un temps de quatre hores.
  
Llengua Castellana i Literatura
  
L'exercici pràctic constarà de dos parts:
  
1. Comentari filològic i literari d'un text anterior al segle XVIII.
  
2. Anàlisi d'un text contemporani en els diferents nivells (pragmàtic, semàntic, morfosintàctic i fonològic), en funció de la importància d'estos per al significat global del text.
  
Valoració de cada exercici: 50 per cent de la prova.
  
Per a la realització d'esta prova, els opositors disposaran d'un temps màxim de quatre hores.
  
Geografia i Història
  
L'exercici pràctic constarà de tres parts:
  
1. Interpretació i comentari d'un mapa geogràfic, d'una gràfica o una estadística que supose el maneig de diverses variables espacials i/o temporals.
  
2. Interpretació i comentari d'un text històric o historiogràfic. No interessa el reconeixement, sinó la seua situació en l'entorn d'una època i d'una societat determinades.
  
3. Anàlisi i comentari d'un diapositiva o imatge en color d'entre tres que s'han d'identificar. Cadascuna d'estes correspondrà a un dels àmbits artístics tradicionals: arquitectura, escultura i pintura.
  
La qualificació serà la mitjana aritmètica dels tres exercicis.
  
Per a la realització d'esta prova, els opositors disposaran d'un temps màxim de quatre hores.
  
Matemàtiques
  
L'exercici pràctic constarà de la resolució i estratègies de resolució de qüestions i problemes proposats pel tribunal relatius als conceptes, procediments i aplicacions dels continguts que figuren en el temari A que regix per al concurs oposició.
  
La qualificació serà la mitjana aritmètica de les qüestions i problemes proposats.
  
Per a la realització d'esta prova, els opositors disposaran d'un temps de quatre hores.
  
Física i Química
  
L'exercici pràctic constarà de la resolució i estratègies de resolució de qüestions i problemes proposats pel tribunal relatius als conceptes, procediments i aplicacions dels continguts que figuren en el temari A que regix per al concurs oposició.
  
La qualificació serà la mitjana aritmètica de les qüestions i problemes proposats.
  
Per a la realització d'esta prova, els opositors disposaran d'un temps màxim de quatre hores.
  
Biologia i Geologia
  
L'exercici pràctic constarà de tres parts:
  
1. Identificació visual d'espècies animals i vegetals mediterranis i de minerals i roques. (Un 20 per cent de la qualificació total).
  
2. Anàlisi i interpretació de mapes o talls geològics. Identificació de la influència dels factors climàtics, tectònics i litològics en la gènesi d'un paisatge (mitjançant fotografies o diapositives) i/o anàlisi i interpretació d'imatges citològiques (mitjançant fotografies, diapositives o preparacions microscòpiques). (Un 30 per cent de la qualificació total).
  
3. Resolució de problemes oberts en els quals es plantejaran qüestions sobre l'aplicació de conceptes, lleis i teories científiques i la utilització de procediments de treball científic. Dites qüestions podran exigir el disseny d'una experiència, realitzable amb els recursos habituals d'un centre docent, destinada a posar a prova una hipòtesi prèviament plantejada pel tribunal. (Un 50 per cent de la qualificació total).
  
Per a la realització d'esta prova, els opositors disposaran d'un temps de quatre hores.
  
Dibuix
  
L'exercici pràctic constarà de dos parts:
  
1. Resolució de tres exercici de diferents sistemes de representació.
  
2. Realització d'una composició plana d'expressió plàstica o color sobre suport de paper, en relació amb la impartició del currículum de les matèries assignades a l'especialitat en l'Educació Secundària.
  
Els aspirants hauran de dur els instruments de dibuix i mesura que consideren adequats, i hauran de tindre en compte que el procediment pictòric de la composició podrà ser llapis, ceres, tintes o qualsevol altre, exclosos els aglutinants líquids o viscosos (pintura a l'aigua, a l'oli, etc.).
  
La qualificació serà la mitjana aritmètica de les dos parts de la prova.
  
Per a la realització d'esta prova, els opositors disposaran d'un temps superior a quatre hores.
  
Francés
  
L'exercici pràctic constarà de dos parts:
  
1. Traducció al francés sense diccionari d'un text d'una extensió aproximada de 300 a 400 paraules.
  
2. Resposta en francés a qüestions concordes amb els procediments de l'àrea sobre aspectes gramaticals, lèxics i d'anàlisi del discurs, a partir d'un text d'un autor rellevant.
  
Valoració de cada exercici: 50 per cent de la prova.
  
Per a la realització d'esta prova, els opositors disposaran d'un temps de quatre hores.
  
Anglés
  
L'exercici pràctic constarà de dos parts:
  
1. Traducció a l'anglés sense diccionari d'un text d'una extensió aproximada de 300 a 400 paraules.
  
2. Resposta en anglés a qüestions concordes amb els procediments de l'àrea sobre aspectes gramaticals, lèxics i d'anàlisi del discurs, a partir d'un text d'un autor rellevant.
  
Valoració de cada exercici: 50 per cent de la prova.
  
Per a la realització d'esta prova, els opositors disposaran d'un temps de quatre hores.
  
Música
  
L'exercici pràctic constarà de tres parts:
  
1. Audició i anàlisi d'una peça musical (melòdica, agogicodinàmica, tímbrica, harmònicocontrapuntística, formal i estilística) i la seua aplicació pedagògica. L'obra serà proposada pel tribunal.
  
2. Comentari, anàlisi i solfeig a primera vista d'un fragment musical d'entre 16 i 24 compassos, proposat pel tribunal.
  
3. Interpretació d'una obra musical (o d'un fragment d'una obra, segons la seua extensió), elegida pel tribunal entre cinc proposades per l'opositor en l'acte de la presentació, amb l'instrument que hi aporte o bé al piano. En el cas dels opositors que trien cant, interpretaran l'obra a capella o acompanyant-se a si mateixos d'instrument. Es valorarà el nivell de dificultat de la partitura, de la tècnica de l'instrument i de la qualitat de la interpretació.
  
La puntuació serà la mitjana aritmètica dels tres exercicis.
  
Per a la realització d'esta prova, els opositors disposaran d'un temps mínim de quatre hores.
  
Educació Física
  
L'exercici pràctic constarà de tres exercicis:
  
1. Disseny i explicació d'una sessió de treball o demostració pràctica d'escalfament o semblant.
  
2. Preparació i exposició de dos modalitats esportives elegides per l'opositor d'entre una llista elaborada i proposada pel tribunal, que haurà d'incloure l'execució pràctica de les tècniques bàsiques o exercicis específics de dites modalitats esportives.
  
3. A partir d'un motiu musical, elegit a l'atzar pel tribunal, elaboració d'un muntatge d'expressió corporal i representació d'este.
  
La qualificació serà la mitjana aritmètica dels tres exercicis.
  
Per a la realització d'esta prova, els opositors disposaran d'un temps màxim de quatre hores, reservant almenys trenta minuts per a la preparació i exposició de la tercera part.
  
Tecnologia
  
L'exercici pràctic constarà de:
  
- Resolució de problemes i/o exercicis d'aplicació en relació amb la part A del temari. El tribunal decidirà sobre l'execució d'exercicis en l'aula-taller o en l'aula d'informàtica.
  
- Explotació didàctica d'un projecte (com a resposta a un problema) o de l'anàlisi d'un objecte o sistema tècnic plantejat pel tribunal. El seu desenvolupament haurà de contindre, entre altres aspectes, els objectius didàctics que es pretenen, els continguts que s'estudiaran, el mètode de treball i les activitats d'aula en què es desenvolupen i la forma d'avaluar l'aprenentatge dels alumnes.
  
Valoració de cada exercici: 50 per cent de la prova.
  
Per a la realització d'esta prova, els opositors disposaran d'un temps, almenys, de quatre hores.
  
Formació i Orientació Laboral
  
L'exercici pràctic constarà de:
  
- Resolució de qüestions i exercicis en relació amb el temari vigent.
  
- Resolució d'un cas pràctic, entre tres proposats pel tribunal, que pose en relació les qüestions específiques que constituïxen la part A del temari, analitzant les seues causes i determinant les possibles solucions alternatives.
  
El tribunal valorarà el procés seguit fins a adoptar la solució, les fonts d'informació utilitzades i el domini dels procediments, tècniques i legislació aplicables al supòsit.
  
La resolució del cas pràctic tindrà una valoració del 60 per cent del total de la prova.
  
La durada màxima de la prova serà de quatre hores.
  
Organització i Projectes de Fabricació Mecànica
  
L'exercici pràctic constarà de:
  
- Planificació i organització d'una actuació de control de qualitat en un procés industrial, aplicant tècniques de control i analitzant els resultats obtinguts sobre la qualitat d'un producte.
  
- Elaboració d'un projecte per a fabricació mecànica, a partir de les especificacions tècniques i/o el pla d'un subconjunt adequat per a ser produït en gran sèrie i format per dos tipus de peces, de les quals una és comercial i l'altre tipus de peça s'obté per mecanitzat seguint un procés de fabricació conegut.
  
- Programació de la producció en fabricació mecànica amb la finalitat de planificar una producció de fabricació mecànica, aplicant tècniques de control i veient millores amb la finalitat d'augmentar la qualitat del producte.
  
El tribunal donarà a conéixer oportunament als opositors els mitjans tècnics i la documentació que requerix la prova pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
La resolució de l'elaboració del projecte tindrà una valoració del 60 per cent del total de la prova.
  
La durada màxima de la prova serà de cinc hores.
  
Sistemes Electrònics
  
- Anàlisi funcional i elèctrica de circuits i aplicacions electròniques de caràcter general.
  
- Diagnòstic i localització d'avaries en circuits i aplicacions electròniques de caràcter general i/o en sistemes informàtics i telemàtics.
  
- Disseny i muntatge de maquetes de circuits electrònics, utilitzant les ferramentes informàtiques necessàries.
  
- Elaboració de programes per al control de dispositius microprogramables en llenguatges de baix nivell i alt nivell i de programes informàtics d'aplicació general.
  
- Realització de posada al punt d'una xarxa local d'ordinadors, i la seua configuració física, d'acord amb el tipus d'aplicacions que s'hagen d'implantar.
  
El tribunal oportunament informarà els opositors dels mitjans tècnics i la documentació necessària per al desenvolupament de la pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Organització i Processos de Manteniment de Vehicles
  
- Mesurament i comprovació de paràmetres habitualment utilitzats en els processos de manteniment de vehicles.
  
- Realització d'operacions de muntatge i desmuntatge habituals en el manteniment de vehicles autopropulsats.
  
El tribunal decidirà la conveniència de realitzar una prova pràctica que integre les realitzacions anteriors, o bé, comprovar les capacitats de l'opositor mitjançant proves independents.
  
El tribunal valorarà el procediment seguit per l'opositor en la realització de la prova pràctica sobre els resultats obtinguts.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Assessoria i Processos d'Imatge Personal
  
- Resolució de problemes i exercicis o supòsits pràctics en relació amb la part A del temari.
  
- Execució, o simulació d'execució, de procediments o fases de procediments relacionats amb el temari. En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris.
  
En l'avaluació, el tribunal tindrà en compte tant el resultat final dels problemes, exercicis o supòsits pràctics, i de l'execució de procediments, com també el modus operandi. Així mateix, es tindrà en compte el compliment durant tot el procés de les condicions òptimes de seguretat i d'higiene.
  
Per a l'execució dels procediments, el tribunal decidirà sobre la necessitat que l'opositor haja de comptar amb una persona que siga subjecte passiu dels procediments que s'hi han d'aplicar.
  
La resolució del supòsit d'execució o simulació d'execució tindrà una valoració del 70 per cent del total de la prova.
  
La durada total de la prova serà de quatre hores.
  
Construccions Civils i Edificació
  
El tribunal triarà dos o més proves entre les següents:
  
- Estudi de diverses solucions alternatives a un problema constructiu donat.
  
- Càlcul i dimensionament d'elements d'obra, com per exemple, donades unes determinades càrregues, dimensionar una cimentació superficial.
  
- Desenvolupament complet d'un detall constructiu determinat.
  
- Mesurament i valoració d'un projecte de construcció i edificació.
  
El tribunal valorarà el procés seguit fins a adoptar la solució, les fonts d'informació utilitzades i el domini dels procediments, càlculs i normes tècniques aplicables al supòsit.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Intervenció Sociocomunitària
  
- A partir del plantejament de dos supòsits pràctics relacionats amb el temari vigent, l'opositor ha de triar-ne un i realitzar: definició d'objectius, selecció de recursos humans i materials, identificació d'estratègies d'intervenció, seqüència d'activitats i establiment de criteris d'avaluació.
  
El tribunal valorarà la solució del supòsit pràctic i les pautes adoptades per a arribar a la seua obtenció.
  
La durada màxima de la prova serà de quatre hores.
  
Hoteleria i Turisme
  
- Realització d'un supòsit pràctic d'administració d'un establiment del sector d'hoteleria o d'un pla de màrqueting turístic.
  
- A partir d'un supòsit pràctic d'elaboracions culinàries, descriure les tècniques més significatives, les fases del procés d'elaboració i de servici més importants i els resultats que s'hi han d'obtindre.
  
El tribunal valorarà el domini de l'aplicació de sistemes, normes, mètodes, tècniques i procediments específics.
  
La resolució del supòsit pràctic d'administració tindrà una valoració del 60 per cent del total de la prova.
  
La durada màxima de la prova serà de quatre hores.
  
Processos i Mitjans de Comunicació
  
Resolució d'un cas pràctic, proposat pel tribunal, que pose en relació diferents qüestions específiques que constituïxen el temari de la part A.
  
El seu desenvolupament haurà de contindre, entre altres aspectes, tècniques i estils; tècniques aplicades; organització dels recursos humans, tècnics i materials; procediments adequats als requeriments; aplicació de normes d'ús i manteniment preventiu i de qualitat.
  
Informàtica
  
El tribunal triarà dos o més proves entre les següents:
  
- Disseny d'aplicacions informàtiques que complisquen certs requisits donats sobre: estructures de dades; descripció de programes; interfícies de E/E; comportament, procediments d'ús.
  
- Desenvolupament, manteniment i verificació de programes en llenguatges estructurats.
  
- Utilització de llenguatges i utilitats de sistemes gestors de base de dades relacionals per a la definició, manipulació o administració de dades.
  
- Maneig d'utilitats per a verificar o configurar sistemes informàtics.
  
- Maneig de funcions primitives del programari de base. Implementació de procediments per a la configuració o explotació del sistema.
  
- Disseny de sistemes en xarxa.
  
- Realització de funcions d'explotació i administració en un sistema de xarxa local.
  
El tribunal donarà a conéixer als opositors, en cas necessari, els mitjans tècnics i la documentació tècnica del programari necessària per al desenvolupament de la prova pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
Llengua i Literatura Valenciana
  
L'exercici pràctic constarà de dos exercicis:
  
1. Comentari filològic i literari d'un text anterior al segle XVIII.
  
2. Anàlisi d'un text contemporani en els diferents nivells (pragmàtic, semàntic, morfosintàctic i fonològic), en funció de la importància dels mateixos per al significat global del text.
  
La qualificació serà la mitjana aritmètica d'ambdós exercicis.
  
La durada màxima serà de quatre hores.
  
Anàlisi i Química Industrial
  
Resolució de problemes d'anàlisi química o instrumental i interpretació de gràfiques.
  
Instrumentació i/o interpretació d'un diagrama de fluxos o d'una operació d'un procés industrial.
  
A partir d'una mostra subministrada, realització d'una prova experimental en què es puga calcular: algun paràmetre físic, algun paràmetre per anàlisi instrumental i algun paràmetre microbiològic. L'opositor realitzarà la presentació de l'esquema del procés seguit, càlculs i anàlisi de resultats utilitzant suport estadístic i informàtic.
  
El tribunal per a la realització de la prova experimental posarà a disposició dels opositors instruccions de maneig dels instruments i documentació o bibliografia apropiada.
  
El tribunal valorarà, a més de l'obtenció d'un resultat correcte, el procediment seguit en l'anàlisi, el maneig correcte i acurat de tots els instruments del laboratori, la justificació dels resultats obtinguts i la utilització de ferramentes informàtiques.
  
Organització i Projectes de Sistemes Energètics
  
- Desenvolupament de diferents apartats del projecte d'una instal·lació típica d'edifici i/o de procés (com per exemple: diagrames de principi dels diferents sistemes, càlculs de les xarxes, selecció d'equips, plans generals i de detall en suport paper o CAD, planificació de muntatges, pla de manteniment, etc.), a partir de condicions establides.
  
- Realització d'un conjunt d'intervencions sobre un sistema, equips o màquines d'una instal·lació d'edifici o de procés, real o simulada, relacionades amb la seua regulació i posada al punt, diagnòstic d'avaries i d'estat, i el manteniment i reparació.
  
El tribunal tindrà en compte el procediment emprat en la definició, configuració i desenvolupament dels projectes de muntatge i plans de manteniment d'instal·lacions i en les intervencions realitzades sobre les mateixes, així com el resultat final obtingut.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Processos de Producció Agrària
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Processos de Diagnòstic Clínic i Procediments Ortoprotètics
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Processos Sanitaris
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Sistemes Electrotècnics i Automàtics
  
El tribunal triarà dos o més proves entre les següents:
  
- Muntatge, connexió i posada al punt d'una instal·lació elèctrica domèstica i/o industrial.
  
- Realització del muntatge d'automatismes simples amb tecnologies pneumàtica i electropneumàtica i/o hidràulica i electrohidràulica.
  
- Realització i posada en marxa d'un automatisme simple, governat per un autòmat programable, elaborant el programa de control adequat.
  
- Diagnòstic i localització d'avaries en instal·lacions amb l'equip de mesura adequat, i restablir-ne el funcionament.
  
El tribunal oportunament informarà els opositors dels mitjans tècnics i la documentació necessària per al desenvolupament de la pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
2. Cos de professors d'escoles oficials d'Idiomes
  
Alemany, Francés, Anglés i Italià
  
L'exercici pràctic constarà de tres parts:
  
1. Traducció inversa.
  
2. Traducció directa.
  
3. Anàlisi d'un text contemporani (màxim 25 línies) en els diferents nivells (pragmàtic, semàntic, morfosintàctic i fonològic), en funció de la seua importància per al significat global del text.
  
La valoració serà del 40 per cent per a la traducció inversa i del 30 per cent per a cadascuna de les restants parts.
  
La durada màxima serà de quatre hores.
  
Espanyol per a estrangers
  
1. Comentari lingüístic d'un text literari contemporani en els seus diferents aspectes (pragmàtics, semàntics, morfosintàctics i foneticofonològics), en funció de la seua importància per al significat global del text. La durada màxima serà de dos hores. Valor: 40 per cent de l'exercici pràctic.
  
2. Comentari dirigit d'un text d'actualitat amb qüestions plantejades pel tribunal sobre qualsevol aspecte del temari oficial d'espanyol per a estrangers (fins a un màxim de 10 qüestions). La durada màxima serà de dos hores. Valor: 60 per cent de l'exercici pràctic.
  
La durada total d'este exercici pràctic (incloent-hi ambdós proves) no excedirà de les quatre hores.
  
3. Cos de professors de Música i Arts Escèniques
  
Contrabaix, Violí, Tuba i Viola
  
La prova consta de tres parts:
  
a) Anàlisi per escrit, estructural, tècnica i estètica d'una obra o fragment proposats pel tribunal. L'aspirant disposarà d'un màxim de quatre hores per al desenvolupament d'este exercici.
  
b) Anàlisi per escrit, tècnica i didàctica, d'una obra o fragment escrits per a l'instrument i propis del grau mitjà, proposats pel tribunal. Amb independència d'altres aspectes que estime procedents, l'opositor haurà d'assenyalar tots aquells elements que considere necessari tindre en compte per a treballar la dita obra amb un alumne (digitació, fraseig, dinàmica, tipus d'atac, etc.). L'opositor haurà d'indicar els objectius i continguts del currículum a què cal referir l'obra o fragment que se li propose, el curs en què podria incloure's, propostes metodològiques sobre el seu ensenyament, criteris i elements per a la seua avaluació i mínims exigibles a l'alumne en la seua realització. Per al desenvolupament d'este exercici l'opositor disposarà de dos hores.
  
c) Interpretació, durant un mínim de trenta minuts i un màxim de quaranta minuts, de dos obres de períodes diferents triades pel tribunal d'una llista presentada per l'opositor que incloga obres completes d'almenys quatre estils i autors diferents. Les obres hauran d'estar publicades. El tribunal podrà indicar que s'interpreten únicament moviments concrets d'una o de les dos obres, quan la durada conjunta d'estes obres excedisca el límit de temps assenyalat. És responsabilitat dels opositors aportar l'acompanyament que necessiten.
  
El tribunal valorarà l'exercici c) amb el 60 per cent, i amb el 40 per cent els exercicis a) i b).
  
Piano
  
La prova consta de quatre exercicis:
  
a) Anàlisi per escrit, estructural, tècnica i estètica d'una obra o fragment proposats pel tribunal. L'aspirant disposarà d'un màxim de quatre hores per al desenvolupament d'este exercici.
  
b) Anàlisi per escrit, tècnica i didàctica, d'una obra o fragment escrits per a l'instrument i propis del grau mitjà, proposats pel tribunal. Amb independència d'altres aspectes que estime procedents, l'opositor haurà d'assenyalar tots aquells elements que considere necessari tindre en compte per a treballar la dita obra amb un alumne (digitació, fraseig, dinàmica, tipus d'atac, etc.). L'opositor haurà d'indicar els objectius i continguts del currículum a què cal referir l'obra o fragment que se li propose, el curs en què podria incloure's, propostes metodològiques sobre el seu ensenyament, criteris i elements per a la seua avaluació i mínims exigibles a l'alumne en la seua realització. Per al desenvolupament d'este exercici l'opositor disposarà de dos hores.
  
c) Interpretació, durant un mínim de trenta minuts i un màxim de quaranta minuts, d'almenys dos obres elegides pel tribunal d'una llista presentada per l'opositor que incloga obres (completes) d'almenys quatre estils i autors diferents. Les obres hauran d'estar publicades. El tribunal podrà indicar que s'interpreten únicament moviments concrets d'una o de les dos obres, quan la durada conjunta d'estes excedisca el límit de temps assenyalat.
  
d) Repentització d'un acompanyament per a una obra instrumental o de cant que seran proporcionats pel tribunal. L'opositor disposarà de mitja hora per a preparar l'exercici.
  
El tribunal valorarà l'exercici c) amb el 60 per cent, i amb el 40 per cent els exercicis a), b) i d).
  
Fonaments de composició
  
a) Realització a quatre veus reals d'un baix triple proposat pel tribunal.
  
b) Harmonització per a piano d'una melodia instrumental proposada pel tribunal.
  
c) Compondre un treball per a quartet d'arc l'arrancada del qual serà proposada pel tribunal, usant preferentment procediments contrapuntístics.
  
d) Composició d'un primer temps de sonada clàssica per a piano sobre un tema proposat pel tribunal.
  
e) Orquestrar un fragment d'una obra de piano per a un grup instrumental que determine el tribunal.
  
f) Anàlisi harmònica estructural, tècnica i estètica, per escrit, d'una obra o temps proposats pel tribunal.
  
El tribunal assenyalarà el temps màxim per a la realització de cada exercici.
  
La qualificació final serà la mitjana aritmètica de cadascun dels exercicis.
  
Cor
  
1-Anàlisi estructural, tècnica i estètica, per escrit, d'una obra coral proposada pel tribunal. L'aspirant disposarà d'un màxim de quatre hores per al desenvolupament d'este exercici.
  
2-A partir d'una melodia amb text proposada pel tribunal, els aspirants elaboraran la partitura per a dos tipus diferents d'agrupacions vocals. Este exercici es realitzarà en clausura durant un temps màxim de dotze hores.
  
Dansa Espanyola
  
Impartirà una classe de dansa espanyola d'un nivell mitjà-avançat, acompanyada al piano, i la part de flamenc a la guitarra, que podrà aportar l'opositor, a alumnes que es posaran a la seua disposició.
  
La classe permetrà comprovar la pràctica docent de l'opositor, i també el coneixement de la matèria que impartirà, (folklore, escola bolera, flamenca o dansa estilitzada) l'ús de la música en els exercicis que presente i la seua capacitat per a transmetre els seus coneixements als alumnes.
  
Dansa Clàssica
  
Impartició d'una classe de dansa clàssica d'un nivell mitjà-avançat acompanyada al piano, que podrà aportar l'opositor, a alumnes que es posaran a la seua disposició.
  
La classe permetrà comprovar la pràctica docent de l'opositor, i també el coneixement de la matèria que impartirà, l'ús de la música en els exercicis que presente i la seua capacitat per a transmetre els coneixements als alumnes.
  
Dansa Contemporània
  
Impartirà una classe de dansa contemporània, d'un nivell mitjà avançat, acompanyada al piano, que podrà aporta l'opositor, amb els exercicis característics de cada un d'estos estils, a alumnes que es posaran a la seua disposició.
  
La classe permetrà comprovar la pràctica docent de l'opositor, i també el coneixement de la matèria que impartirà, l'ús de la música en els exercicis que presente i la seua capacitat per a transmetre els seus coneixements de dansa contemporània als alumnes.
  
Els estils característics de la dansa contemporània a tindre en compte són: Merce Cuninham, José Limón o Marta Graham.
  
4. Cos de professors d'Arts Plàstiques i Disseny
  
Per les especialitats de Disseny d'Interiors i Disseny Gràfic
  
El Tribunal plantejarà un projecte professional, en què establirà els criteris d'avaluació per a cada una de les fases que s'haurà de desenvolupar.
  
L'opositor desenvoluparà el projecte seguint l'estructura per fases:
  
Fase A: Memòria
  
A.1. Memòria d'intencions: recollirà els objectius de l'opositor en el projecte per ell seleccionat i els condicionants que marcaran el seu desenvolupament.
  
A.2. Memòria explicativa: l'opositor farà una explicació descriptiva de les parts del projecte.
  
A.3. Memòria justificativa: l'opositor haurà de demostrar el compliment dels aspectes reflectits en la seua memòria d'intencions.
  
Fase B: Desenvolupament
  
B.1. Formalització de projecte:
  
Consistirà en l'elaboració de tots els documents en el suport adequat per a una correcta expressió del mateix, incloent els adequats aspectes conceptuals, geomètrics, estètics etc.
  
B.2. Tecnologia del projecte: haurà d'incloure's aspectes tècnics necessaris per a aconseguir la materialització del projecte.
  
B.3. Aspectes jurídics del projecte; legalitat del projecte. Haurà d'incloure's justificació del compliment de la normativa vigent.
  
Fase C: Sostenibilitat
  
Haurà de garantir-se la viabilitat del disseny en clau del desenvolupament sostenible atenent a aspectes mediambientals, econòmics, de confort, socials, humans i legals.
  
La durada màxima de la prova serà de huit hores.
  
El Tribunal informarà oportunament els opositors dels mitjans tècnics i la documentació necessària per al desenvolupament de les fases plantejades.
  
Per les especialitats de Fotografia, Materials i Tecnologia:
  
Ceràmica i Vidre, Materials i Tecnologia: Disseny, Mitjans Audiovisuals, Mitjans Informàtics i Organització Industrial i Legislació
  
El Tribunal plantejarà un projecte professional, en què establirà els criteris d'avaluació per a cada una de les fases que s'haurà de desenvolupar.
  
L'opositor desenvoluparà el projecte seguint l'estructura per fases:
  
Fase A: Memòria
  
A.1. Memòria d'intencions: recollirà els objectius de l'opositor en el projecte per ell seleccionat i els condicionants que marcaran el seu desenvolupament.
  
A.2. Memòria explicativa: l'opositor farà una explicació descriptiva de les parts del projecte.
  
A.3. Memòria justificativa: l'opositor haurà de demostrar el compliment dels aspectes reflectits en la seua memòria d'intencions.
  
Fase B: Desenvolupament
  
B.1. Formalització de projecte:
  
Consistirà en l'elaboració de tots els documents en el suport adequat per a una correcta expressió del mateix, incloent els adequats aspectes conceptuals, geomètrics, estètics etc.
  
B.2. Tecnologia del projecte: haurà d'incloure's aspectes tècnics necessaris per a aconseguir la materialització del projecte.
  
B.3. Aspectes jurídics del projecte; legalitat del projecte. Haurà d'incloure's justificació del compliment de la normativa vigent.
  
Fase C: Sostenibilitat
  
Haurà de garantir-se la viabilitat del disseny en clau del desenvolupament sostenible atenent a aspectes mediambientals, econòmics, de confort, socials, humans i legals.
  
La durada màxima de la prova serà de sis hores.
  
El Tribunal informarà oportunament els opositors dels mitjans tècnics i la documentació necessària per al desenvolupament de les fases plantejades.
  
5. Cos de professors tècnics de Formació Professional
  
Instal·lació i Manteniment d'Equips Tèrmics i de Fluids
  
El tribunal triarà dos o més exercicis entre els següents:
  
- Muntatge de canonades: realització, davall mesures, d'un entramat de tubs que comprenga corbats, derivacions, eixamplaments, unions soldades i unions esbocades, muntant en un dels trams una vàlvula obús per a presa de pressió.
  
- En una instal·lació frigorífica: substitució d'un element, recuperació del gas refrigerant, inspecció de les vàlvules del compressor i regulació de termòstats i pressòstats. Càlcul i dimensió d'un condensador o un evaporador.
  
- En una instal·lació de calor: regulació del cremador i anàlisi de combustió, regulació i ajust d'un grup de pressió de combustible.
  
- En instal·lacions frigorífiques de calor o de condicionament d'aire: realització de balanços tèrmics d'instal·lacions i anàlisis de rendiments, realització de la regulació de la instal·lació, disseny i mecanització dels elements d'un quadre elèctric.
  
- Davant un esquema o pla d'una instal·lació frigorífica: selecció dels diàmetres de canonades i càlcul de les caigudes de pressió en cada tram.
  
- Localització d'avaries: trucatge de la instal·lació per a aconseguir els símptomes de l'avaria que s'ha de localitzar, identificació dels símptomes de l'avaria, explicació de les possibles causes, realització d'un pla d'intervenció per a la reparació i posada en marxa de la instal·lació.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenvolupament de la prova pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Instal·lacions Electrotècniques
  
El tribunal triarà dos o més pràctiques entre les següents:
  
- Configuració i càlcul d'instal·lacions electrotècniques, documentant-ne el procés.
  
- Construcció, a partir dels plànols del projecte, d'instal·lacions electrotècniques.
  
- Diagnòstic i localització d'avaries en instal·lacions electrotècniques i en sistemes de regulació de motors de corrent continu i corrent altern, identificació dels símptomes, explicació de les possibles causes, realització d'un pla d'intervenció per a la reparació i posada en marxa de la instal·lació.
  
- Manteniment de màquines rotatives i construcció de màquines estàtiques.
  
- Programació d'autòmats programables.
  
- Instal·lació d'entorns microinformàtics amb els seus perifèrics bàsics.
  
- Operació del sistema operatiu i programes d'un equip informàtic.
  
Una vegada finalitzada la prova, cal que l'opositor realitze la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenvolupament de la pràctica.
  
El tribunal ha de valorar, a més del resultat correcte, si l'opositor posseïx les capacitats de tipus instrumental necessàries i ha de tindre en compte el procediment seguit en la realització de pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Laboratori
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Manteniment de Vehicles
  
El tribunal triarà dos o més proves entre les següents:
  
- Selecció i interpretació de documentació tècnica relacionada amb la constitució i el funcionament dels productes, elements, conjunts o sistemes implicats.
  
- Mesura i comprovació de paràmetres i el seu contrast amb els valors determinats pel fabricant.
  
- Realització d'operacions de desmuntatge i/o muntatge d'elements o conjunts pertanyents al vehicle.
  
- Posada al punt i ajust de sistemes de vehicle.
  
- Detecció i reparació d'avaries o desperfectes provocats en el vehicle.
  
- Resolució per escrit de problemes de caràcter científic/tecnològic relacionats amb el temari.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics per al desenvolupament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit i el temps emprat en la realització de les pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Mecanitzat i Manteniment de Màquines
  
- Mecanitzat en torn i fresadora de les parts que componguen un conjunt a partir d'un plànol, en el qual s'especifiquen les característiques necessàries per a la seua fabricació.
  
- Realització del programa de control numèric (CNC) a partir d'un plànol de fabricació d'una peça per a mecanitzar en torn o fresadora.
  
- Realització del muntatge dels distints elements necessaris perquè es produïsca una seqüència de moviments produïts per uns actuadors pneumàtics o hidràulics partint de la seua descripció.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenvolupament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Operacions i Equips de Producció Agrària
  
El tribunal triarà dos o més proves entre les següents:
  
- Realització del pla de producció de cultius d'una finca.
  
- Organització del parc agrícola d'una explotació agrària.
  
- Càlcul de la càrrega ramadera d'una explotació i definició de les races que s'han d'explotar.
  
- Planificació de la implantació i conservació d'un jardí d'una zona periurbana.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenvolupament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de cinc hores.
  
Perruqueria
  
El Tribunal triarà dos o més pràctiques entre les següents:
  
- Recollits històrics amb col·locació d'adorns i postissos.
  
- Canvis de forma del cabell temporals i permanents.
  
- Pentinats, acabats i recollits.
  
- Realització de manicura i ungles de fantasia.
  
- Tractaments de mans (hidratació, nutrició, exfoliació).
  
- Aplicació de pròtesi d'ungles (porcellana, fibra de vidre, gel).
  
- Realització de maquillatge.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El Tribunal donarà a conéixer oportunament als opositors els mitjans tècnics per al desenvolupament de la pràctica.
  
El Tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Procediments Diagnòstic Clínic i Ortoprotètic
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Procediments Sanitaris i Assistencials
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Processos Comercials
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Processos de Gestió Administrativa
  
Resolució i estratègies de resolució d'un cas pràctic, proposat pel tribunal, que pose en relació diferents conceptes, procediments i aplicacions de continguts que constituïxen el temari referents a la comunicació, informació, gestió administrativa de compravenda, gestió administrativa de personal, comptabilitat general i tresoreria i aplicacions informàtiques.
  
El desenvolupament haurà de contindre els aspectes didàctics que es pretenen, els continguts i el mètode de treball.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenvolupament de la pràctica.
  
El tribunal valorarà el procediment emprat, i també el resultat final obtingut.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
La durada màxima de la prova serà de cinc hores.
  
Producció d'Arts Gràfiques
  
El Tribunal plantejarà dos o més pràctiques entre les següents:
  
- Elaboració d'una forma impresa, realitzant unes primeres proves d'ajust.
  
- Configuració d'una pàgina a partir d'un original fotogràfic i uns texts, amb pautes de maquetació o sense.
  
- Resolució de casos d'integració de text-imatge.
  
- Identificació del procés de producció utilitzat en la realització d'un producte imprés.
  
- Valoració econòmica de projectes de producció gràfica, tenint en compte el material i l'equip humà que es va a utilitzar.
  
- Comprovació de la qualitat dels productes gràfics fent mesuraments i resolent desviacions de la norma.
  
- Elaboració d'un producte de postimpressió.
  
- Establiment de criteris de recepció de materials i d'ubicació en un xicotet magatzem, tenint en compte condicions d'humitat relativa i temperatura.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El Tribunal donarà a conéixer oportunament els opositors els mitjans tècnics i la documentació necessària per al desenvolupament de la pràctica.
  
El Tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Servicis a la Comunitat
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i la documentació necessària per al desenvolupament de la pràctica.
  
Sistemes i Aplicacions Informàtiques
  
El Tribunal triarà dos o més pràctiques entre les següents:
  
- Interpretació d'informació continguda en documentació tècnica relativa a equips i les seues característiques. Configuració de components maquinari. Elecció de components per la seua compatibilitat.
  
- Maneig i interpretació d'informació continguda en la documentació d'aplicacions i entorns de desenvolupament.
  
- Instal·lació, configuració, maneig de funcions i gestió de recursos en un sistema operatiu monousuari.
  
- Instal·lació, configuració, administració i explotació d'un sistema operatiu multiusuari.
  
- Instal·lació, configuració, administració i explotació d'un sistema de xarxa d'àrea local.
  
- Desenvolupament, manteniment i verificació de programes en llenguatges amb programació estructurada. Gestió d'estructures de dades internes. Fitxers. Bases de dades relacionals.
  
- Disseny i realització d'interfícies d'usuari. Ferramentes multimèdia.
  
- Desenvolupament, manteniment i verificació de programes en un llenguatge de programació orientat a entorns gràfics. Fitxers. Bases de dades relacionals.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El Tribunal donarà a conéixer oportunament als opositors els mitjans tècnics i la documentació necessària per al desenvolupament de la pràctica.
  
El Tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Soldadura
  
El Tribunal plantejarà les següent pràctiques:
  
Primera. Construcció de caldereria o estructura metàl·lica, efectuant alguna de les operacions següents:
  
- Elaboració del procés de treball.
  
- Desenvolupament i/o traçat dels elements estructurals o de caldereria especificats en pla.
  
- Tallat i/o conformat.
  
- Muntatge dels elements.
  
- Realització de les unions d'acord amb les especificacions indicades en el pla.
  
Segona. Aplicació de tècniques d'unió per soldadura.
  
- Especificació del procediment de soldadura d'acord amb el codi de fabricació indicat en la documentació entregada.
  
- Realització d'una unió per soldadura, aplicant el procediment especificat.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El Tribunal donarà a conéixer oportunament als opositors els mitjans tècnics i la documentació necessària per al desenvolupament de la pràctica.
  
El Tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Tècniques i Procediments d'Imatge i So
  
El tribunal triarà dos o més proves entre les següents:
  
- Resolució de problemes i exercicis o supòsits pràctics en relació amb la part A del temari.
  
- Resolució i estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen la part A del temari.
  
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
  
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
  
La nota final serà la mitjana aritmètica de les obtingudes en els supòsits proposats.
  
La durada màxima de la prova serà de quatre hores.
  
El tribunal, oportunament, informarà els opositors dels mitjans tècnics i de la documentació necessària per al desenvolupament de la pràctica.
  
ANNEX VII
  
SOL·LICITUD DE NO INCLUSIÓ EN LES LLISTES D'ASPIRANTS PER A OCUPAR INTERINITATS EN CAS QUE NO SE SUPERE EL PROCÉS SELECTIU
  
Primer Cognom: -
  
Segon Cognom: -
  
Nom: - DNI: -
  
Domicili: ?Localitat: ?Província: -
  
Codi postal: -
  
De conformitat amb el que disposa la base 14 de la convocatòria realitzada per Orde de ?(DOGV ?), per a l'ingrés en els cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.
  
SOL·LICITE: No ser inclòs en les llistes d'aspirants per a ocupar interinitats pel cos i per l'especialitat pels quals participe en el procediment selectiu en cas de no superar-lo.
  
- , ?de ?de 2005
  
Signatura
  
ANNEX VIII
  
TEMARI DE L'ESPECIALITAT D
  
E LLENGUA I LITERATURA VALENCIANA PER AL COS
  
 DE PROFESSORS D'ENSENYAMENT SECUNDARI
  
1. Teoria de la comunicació. Funcions del llenguatge. El signe lingüístic. Sistemes de comunicació lingüístics i no lingüístics.
  
2. La variació lingüística. Varietats i registres.
  
3. El registre estàndard. El registre col·loquial.
  
4. La llengua dels mitjans de comunicació. El llenguatge administratiu i jurídic. El llenguatge de la ciència i de la tècnica.
  
5. Les varietats diatòpiques. Caracterització dels grups dialectals.
  
6. Descripció i caracterització del valencià. Els subdialectes.
  
7. La subagrupació romànica de la llengua. Història de la llengua fins al segle XV.
  
8. Evolució de la llengua des del segle XV fins al segle XX.
  
9. El procés de normativització de principis de segle. Les Normes de Castelló de 1932.
  
10. Els estudis de filologia valenciana al llarg del segle XX.
  
11. Lingüística i sociolingüística. La llengua com a fet social. Llengües en contacte: una constant en la història de la llengua.
  
12. Llengua i societat en el domini lingüístic actual: àmbits d'ús, registres i actituds. Prejudicis lingüístics.
  
13. Estatut jurídic actual de la llengua en el domini lingüístic. El procés de normalització i d'estandardització. Situació sociolingüística del valencià.
  
14. Fonologia I. Sistema vocàlic. La síl·laba i els diftongs. Fenòmens de contacte vocàlic.
  
15. Fonologia II. Sistema consonàntic. Fenòmens de contacte consonàntic.
  
16. Les convencions de la llengua escrita. Ortografia. Puntuació i sintaxi. La distribució del text en l'espai.
  
17. El pla morfosintàctic. L'oració: categories gramaticals, funcions sintàctiques i valors semàntics.
  
18. El sintagma nominal. Estructura i funcions. Morfologia del substantiu i de l'adjectiu.
  
19. Els determinants: l'article, els demostratius, els possessius, els numerals i els indefinits.
  
20. Els pronoms personals forts. Els pronoms febles. Formes, funcions i combinacions.
  
21. El sintagma verbal. Estructura. La complementació verbal.
  
22. El verb. Morfologia verbal.
  
23. La preposició, la conjunció, l'adverbi i les locucions adverbials.
  
24. L'oració composta. Coordinació, juxtaposició i subordinació.
  
25. L'oració substantiva, l'oració de relatiu i l'oració adverbial.
  
26. L'infinitiu, el gerundi i el participi. La negació.
  
27. Semàntica i lexicologia. Lexemes i morfemes. Procediments per a la formació de paraules.
  
28. Els camps semàntics i lèxics. Homonímia, hiperonímia, polisèmia, sinonímia i antonímia.
  
29. El tractament de les habilitats lingüístiques I. El discurs oral. Comprensió i producció de texts orals.
  
30. El tractament de les habilitats lingüístiques II. El discurs escrit. Comprensió i producció de texts escrits.
  
31. La lingüística del text. El text com a unitat d'expressió i comprensió.
  
32. Les propietats del text. Adequació, coherència, cohesió i estilística.
  
33. Les tipologies textuals: tipus de texts.
  
34. La literatura com a comunicació. El discurs literari.
  
35. La narrativa. Els elements narratius.
  
36. La poesia. Recursos de la funció poètica.
  
37. El teatre o els gèneres dramàtics. Caracterització dels elements teatrals.
  
38. Els orígens de la literatura. Trobadors, joglars i poetes.
  
39. Ramon Llull i el naixement de la prosa.
  
40. La historiografia medieval. Les quatre grans cròniques.
  
41. La prosa religiosa i moralitzant dels segles XIV i XV.
  
42. Jaume Roig i l'anomenada «Escola Satírica Valenciana».
  
43. L'humanisme. Bernat Metge i Antoni Canals.
  
44. Ausiàs March i la lírica dels segles XIV i XV.
  
45. Joan Roís de Corella. La valenciana prosa.
  
46. Els llibres de cavallers. Curial e Güelfa. Tirant lo Blanch.
  
47. El teatre medieval: El Cant de la Sibil·la. Les consuetes. El misteri d'Elx.
  
48. La literatura popular fins al segle XX.
  
49. El fet literari des del Segle d'Or fins a la Renaixença. Renaixement, Barroc, Neoclassicisme i Preromanticisme.
  
50. El Romanticisme i la Renaixença. Pensament i evolució.
  
51. La poesia del segle XIX.
  
52. El teatre del segle XIX. Teatre romàntic i teatre popular.
  
53. La narrativa del Romanticisme al Naturalisme.
  
54. El Modernisme. Pensament i evolució.
  
55. La poesia i el teatre modernista.
  
56. La narrativa modernista.
  
57. El Noucentisme. Pensament i evolució.
  
58. La literatura dels noucentistes.
  
59. La literatura d'avantguarda de principis del segle XX.
  
60. El conte entre el Modernisme i 1939.
  
61. La literatura valenciana des de principi de segle fins al 1939.
  
62. El teatre des del Modernisme fins al 1939.
  
63. La poesia de tradició simbolista i avantguardista. La literatura de l'exili.
  
64. La novel·la psicològica.
  
65. El periodisme al segle XX.
  
66. El teatre a partir de 1939.
  
67. La novel·la i el conte de postguerra.
  
68. El realisme històric i la poesia social.
  
69. La crítica, l'assaig i els llibres de memòries contemporanis.
  
70. La literatura actual. La poesia, la narrativa i el teatre.
  
71. Els gèneres principals de la literatura de masses: el relat d'aventures, la narració fantàstica i de terror, la novel·la policíaca i/o negra, la novel·la i el conte eròtics, de ciència-ficció, etc.
  
ANNEX X
  
Per a l'exempció de la prova de valencià:
  
- Llicenciat en Filologia, Secció Hispànica (Valencià).
  
- Llicenciat en Filosofia i Lletres, divisió Filologia (Filologia Valenciana).
  
- Diploma de Mestre de Valencià.
  
- Certificat de Capacitació.
  
- Certificat d'Aptitud per a l'Ensenyament en Valencià.
  
- Certificat de Grau Superior de la Junta Qualificadora de Coneixements de Valencià.
  
- Certificat de Grau Mitjà de la Junta Qualificadora de Coneixements de Valencià.
  
- Certificat universitari que acredite haver superat el Nivell II del Pla de Formació Lingüisticotècnica en Valencià del Professorat no Universitari.
  
- Certificat universitari que acredite haver superat el curs superior dels Cursos de Lingüística Valenciana i la seua Didàctica.
  
- Certificat universitari que acredite haver superat el curs mitjà del Curs de Lingüística Valenciana i la seua Didàctica.
  
- Certificat acadèmic d'haver superat el Certificat d'Aptitud de Valencià expedit per les escoles oficials d'Idiomes.
  
- Certificat acadèmic d'haver superat el Cicle Elemental de Valencià expedit per les escoles oficials d'Idiomes.
  
- Acreditació d'haver cursat i aprovat Valencià en almenys tres cursos d'entre BUP i COU.
  
- Acreditació d'haver cursat i aprovat Valencià en tots els cursos de Formació Professional.
  
- Acreditació d'haver cursat i aprovat Valencià en tots els cursos de Batxillerat.
  
- Haver obtingut la qualificació d'apte en la prova corresponent a les oposicions convocades a partir de l'any 2002.
  
Per a l'exempció de la prova de castellà:
  
- Titulació universitària expedida per una universitat espanyola.
  
- Títol de Batxillerat (BUP) o Batxillerat (LOGSE) expedit per l'Estat espanyol.
  
- Títol de Tècnic Especialista (FP2) o Tècnic Superior expedit per l'Estat espanyol.